text:
Fakfeløg
Fakfeløg arbeiða fyri rættindum hjá limunum, t.d. lønarviðurskiftum sum tímalønin, um longdina av feriu og pausum, ið limirnir hava rætt til, um eftirløn, frítíðarløn og annað. Felagið førir samráðingar vegna limirnar við arbeiðsgevarafelagið ella við lønardeildina hjá Fíggjarmálaráðnum ( í Føroyum) um tað er landið í er arbeiðsgevarin. Um fakfelagið og arbeiðsgevarin ikki finna fram til eina semju kann fakfelagið hótta við at fara í verkfall. Tá ið eitt ella fleiri fakfeløg fara í verkfall, liggur samfelagið ofta lamið, við tað at handlarnir ikki fáa vøru og fólk ofta ikki sleppa at ferðast frítt, tí at skip ikki sigla. Felag fyri fólk í somu vinnugrein. Upprunin til fakfeløg kann førast aftur til Stórabretland í 18. øld. Í Norðurlondum stovnaðu arbeiðarar fakfeløg frá mitt í 19. øld. Norðurlond hava í dag størsta prosentpartin av arbeiðarafjøldini sum limir í einum fakfelag. Í Svøríki vóru 68,5 prosent av øllum arbeiðstakarum limir í fakfelag.
Arbeiðararørslan í Føroyum[rætta | rætta wikitekst]
Flestir løntakarar í Føroyum eru limir í fakfelag. Víða um landið eru smá feløg, sum so flestøll eru savnað í landsfelag. Í 1910 gingu gøtumenn á odda at seta Føroya Fiskimannafelag á stovn, og í november í 1911 var tað komið í lag. Hinvegin tóku reiðararnirvseg eisini saman í felag og stovnaðu Føroya Reiðarafelag í 1908. Fyrsta arbeiðsmannafelag, Enigheden, varð stovnað í 1915, og fyrsta kvinnufelagið, Fiskepigernes Fagforening, í 1922, bæði á Tvøroyri. Endamálið er at røkja áhugamál limanna og at vinna teimum betri arbeiðskor. Gjøgnum tíðirnar hava løntakar í Føroyum eins og í øðrum londum vunnið sær rættindi, ið tey ikki høvdu fyrr, t.d. Er arbeiðvikan nú 40 tímar hjá limum í Føroya Arbeiðarafelag og 39 tímar um vikuna hjá Starvsmannafelagnum. Menn og kvinnur fáa nú somu løn sambært sáttmálunum. Limir í Føroya Arbeiðarafelag hava rætt til 5 vikur feriu, meðan limir í Starvsmannafelagnum hava rætt til 5 vikur feriu og 5 dagar feriudagar um árið. Limir í Føroya Arbeiðarafelag hava rætt til 10% í eftirløn frá arbeiðsgevaranum (2014), meðan limir hjá Starvsmannafelagnum hava rætt til 14% í eftirløn frá arbeiðsgevaranum umframt at arbeisgevarin rindar 1% av lønini í tryggingargrunn. Eftirlønin er rættiliga ymisk hjá ymisku fakfeløgunum, limir í Pedagogfelagnum fáa ávikavist 12% til pedagogar og 10% til hjálparfólk, tó hava hjálparfólk ikki rætt til eftirløn tað fyrsta ári ið tey eru í starvi (tølini eru frá 2014, tey kunnu verða brott síðan hetta varð skrivað, sáttmálar og lønartalvur eru tøkar á heimasíðunum hjá fakfeløgunum og hjá arbeiðsgevarafeløgunum). Øll fakfeløg hava ásetingar um yvirtíð, har ið limir teirra hava rætt til hægri løn um arbeitt verður longri enn tað ásetta tímatali ella um arbeitt verður í vikuskiftinum ella um kvøldarnar ella um náttina. Fakfeløg hava sáttmálar við avvarndi arbeiðsgevarafelag ella við Fíggjarmálaráðið, og so hava tey eisini lønartalvur, har í starvsfólk vera plaseraði í lønarflokkar og stig. Nøkur fakfeløg hava eisini ásetingar um viðbøtur, sum ávís starvsfólk kunnu hava rætt til, talan kann vera um ískoti fyri førleikagevandi skeið ella útbúgvingar ella um ískoyti fyri t.d. skitið arbeiði vm.
Føroysk fakfeløg[rætta | rætta wikitekst]
Nøkur av størstu fakfeløgum og í Føroyum:
- Føroya Arbeiðarafelag (1925). 8000 limir.
- Føroya Fiskimannafelag (1911). 3000 limir.
- Starvsmannafelagið (1961). 1300 limir.
- Føroya Handverkarafelag (1957). 1200 limir.
- Havnar Arbeiðsmannafelag (1916). 1200 limir.
- Klaksvíkar Arbeiðsmannafelag (1923). 800 limir.
- Føroya Skipara- og navigatørfelag (1895). 800 limir.
- Maskinmeistarafelagið (1941). 730 limir.
- Føroya Lærarafelag (1898). 710 limir.
- Felagið Føroyskir Sjúkrarøktarfrøðingar (1988). 700 limir.
- Føroya Pedagogfelag (1982). 600 limir.
- Føroya Handverks-meistarafelag (1957). 430 limir.
- Fjallbrúður (1937), arbeiðskvinnufelag í Vági. 110 limir.
- S & K Felagið[1]


c: text/html

text:
CCF 136 A
TSB A 38
1 Komu tveir biðlar ríðandi í garð,
- biður tygur renna –
bóðu til ta sum yngri var.
- Rúnarmenn, verið við teirri jungfrú,
biður tygur renna,
takið so varliga mót teim, rúnarmenn!
2 Ta yngru teir tilbóðu,
eldru teir forsmáddu.
3 Tann yngra kundi at spinna lín,
tann eldra kundi at vokta svín.
4 Tann yngra kundi at spinna gull,
tann eldra kundi ikki at tæga ull.
5 Tann yngra kundi at spinna,
tann eldra kundi ikki at tvinna.
6 Systir talar til systur góð:
“Førum os í sævarflóð!”
7 “Hvat skulu vit í sævarflóð gera,
vit hava ikki tvinni silki at bera.”
8 “Vit tváum os so hvítar,
vit eru tvær systrar líkar.”
9 “Um tú tváar teg allan dag,
tú verður ei hvítari, enn Gud teg gav.
10 Um tú tváar teg hvít sum fann,
tú fært ei mín festarmann.”
11 Tann yngra setir seg upp á stein,
tann eldra rendi hana út í streym.
12 Tann yngra rættir upp ljósan hand:
“Kæra systir, hjálp á land!”
13 “Eg hjálpi tær ei á land um sinn,
fyrr enn tú játtar mær biðil tín.”
14 “Gjama gevi eg tær alt, eg ár,
á biðlinum havi eg einki ráð.
15 Gjarna játti eg tær bæði,
biðil og brúðarklæði.”
16 Tað kom vindur av sunnan,
líkið sló til grunnar.
17 Tað kom vindur á bylgjan blá,
líkið mundi til landa slá.
18 Tað kom vindur av eystan,
líkið sló til neysta.
19 Tað komu tveir pílagrímar niðan við á,
funnu á, hvar líkið lá.
20 Teir tóku hennara armar,
gjørdu teir upp til harpur.
21 Tóku hennara gula hár,
gjørdu tað upp til streingir.
22 “Førum os í næsta bý,
sum vær vitum brúdleyp í!”
23 Settu teir seg á hurðargátt,
tey hoyrdu so miklan harpuslátt.
24 Svaraði strongurin fyrsti:
“Brúðurin var mín systir.”
25 Svaraði strongurin annar:
“Brúðurin var mín bani.”
26 Svaraði strongurin triði:
“Brúðgómin var mín biðil.”
27 Brúðurin rodnar sum eitt blóð:
“Harpan ger os mikið óljóð.”
28 Brúðurin rodnar sum ein droyri:
“Harpuna lystir os ei at hoyra.”
29 “Visti eg, tað líkti tær illa,
ei skuldi eg harpuna stillað.”
30 Svaraði strongurin fjórði:
“Brúðurin fleyt í blóði.”
31 Teir slógu sína harpu av magni,
- biður tygur renna –
brúðurin sprakk av harmi.
- Rúnarmenn, verið við teirri jungfrú,
biður tygur renna,
takið so varliga mót teim, rúnarmenn!
CCF 136 A
TSB A 38
Handrit: Kvarthandrit Svabos (Gl. kgl. Saml. 2894) I, nr. 16,
Útgávur:
1. E. G. Geijer och A. A. Afzelius: Svenska folkvisor från forntiden (1814) Bd. I, s. 86.
2. Svabos Færøske Visehaandskrifter . Chr. Matras greiddi til útgávu (1937-39), s. 115
3. Føroya kvæði, (N. Djurhuus greiddi til útgávu 1972), Band VI, s. 101.
4. Føroya kvæði (Inngangur og úrtøk eftir Dánjal Niclasen, 2003) 30. bind, s. 154.
Heimild: Úr Vágum: Jens Christian Svabo (1746-1824), Miðvági, 1781-82.
Ein eldri systir vil hava hann, ið yngra systir hennara er trúlovað við. Hon fær systur sína at koma við sær oman í fjøruna, skúgvar hana á sjógv og letur hana drukna. Líkið verður funnið, og ljóðføri, vanliga ein harpa, verður evnað til burtur úr tí. Á hetta ljóðførið verður spælt í brúdleypinum hjá eldru systrini og honum, ið yngra var trúlovað. Tað avdúkar misbrot brúðarinnar, og hon doyr ella verður revsað. cN, cS: Yngra systirin kemur aftur til lívs, tá ið ljóðførið verður sorað sundur.
á føroyskum: CCF 136 (eisini á donskum, íslendskum, norskum og svenskum)

robotstxt: allowed

filter: keep


text:
Fyri fyrstu ferð fær festivalurin í Klaksvík vitjan av rappbólkinum úr Havn
Fyri 23 árum síðani var rapprockbólkurin MC Hár stovnaður. Unglingar í høvuðsstaðnum tóku stig til bólkin, sum seinni kom at gera vart við seg bæði á palli og við útgávum.
Hesi árini síðani hava úti við 80 tónleikarar spælt onkran leiklut í MC Hár, men hóast hetta stendur myndin av, hvat MC Hár er, rættiliga sterk. Árini og royndirnar hava gjørt, at tónlistarliga úttrykkið er blivið heldur meira raffinerað og tekstirnir meira gjøgnumførdir, men MC Hár er nú sum áður lívligur og provokerandi rapprockur framførdur við stórari orku.
Teir, sum manna MC Hár anno 2014, eru Tróndur Bogason, Niels Uni Dam, Rani Hammershaimb Christiansen, Heri Reynheim, Jónas Bloch Danielsen, Rókur Jákupsson og Jens Virgar Jakobsen.
MC Hár hevur seinastu árini havt nakrar framførslur, hóast bólkurin ikki hevur verið virkan á sama hátt, sum hann plagdi at vera, og nú er tíðin komin, at MC Hár fer á pall á Summar Festivalinum.
Summar Festivalurin verður hildin í døgunum frá 7. til 9. august.


text:
Svarthálsa
Svarthálsa (frøðiheiti - Charadrius hiaticula) er lítið kroppstørri enn grátítlingur, men hevur nógv longri veingir. Á bakinum er hon morgrá, í neðra hvít. Høvdið er flekkut av gráum og svørtum og hvítum; hálsurin er hvítur við svørtum ringi, sum breiðir seg niður á bringuna. Svarthálsan heldur seg mest á eyri ella sandi. Hon eigur uppi á berum fjøllum, ella har sum hon finnur eyrlendi lægri á haga. Eggini eru 4, ring at finna, tí tey eru samlitt við eyrin. Kemur fólk nærhendis reiðrinum, rennur hon undan, stólpandi og bóltandi, við veingjunum skavandi eftir jørðini og útbreiddum veli trýst niðurá.
Dúnungarnir eru grønir og gráir; lítið sæst til teirra, tí teir fjala seg millum steinarnar. Tá ið teir eru floygdir, kennast teir frá hinum gomlu, av tí at teir eru hvítir á bringu og barka. So flyta bæði gamlar og ungar í flokkum oman á eyrin við vatnstrendurnar ella á sandin við sjóvarstrondina. Lítið síggjast tær flúgva, einki ganga tær, og tó eru tær ikki í frið, renna kvikar aftur og fram, bráðsteðga eitt lítið bil, og so aftur at renna, alt meðan tær hvína eitt vælljóðandi "dújit". Um mikkjalsmessu rýma tær — suður til Afrika.
Slag[rætta | rætta wikitekst]
- Charadrius dubius (Lítil svarthálsa)
- Charadrius vociferus (Tvíringd svarthálsa)
Sí eisini[rætta | rætta wikitekst]
Keldur[rætta | rætta wikitekst]
- Mikkjal á Ryggi: Fuglabókin, Dýralæra II. 1951.


text:
Lestrartíð: 4 ár
Umsóknarfreist: Læruplássið ásetir freistina
Útbúgvingarstaður
Danmark
Skrivstovuútbúgvingin gevur tær grundleggjandi vitan um fyrisiting og búskap. Tú lærir um samband við kundan, um tænastu og at arbeiða við tekstviðgerð, dátugrunnum, rokniarki og øðrum KT-skipanum.
Við sergrein í grannskoðan lærir tú um roknskap og at viðgera ymsan roknskap.
Allar yrkisútbúgvingar eru skipaðar soleiðis, at skift verður millum verkliga læru á góðkendum læruplássi og skúlagongd á yrkisskúla.
Hevur tú lokið FHS støðisútbúgving, er lærutíðin innan handils- og skrivstovuyrkið 3 ár. Lærutíðin er styttri, hevur tú gymnasiala miðnámsútbúgving.
Hevur tú fingið lærusáttmála innan handils- ella skrivstovuyrkið og ikki hevur FHS støðisár frammanundan, er lærutíðin 4 ár. Tá skalt tú taka lærugreinar á FHS saman við teimum skúlaskeiðum, sum annars eru knýtt at tínari yrkisútbúgving.
Í endanum á høvuðsskeiðinum skipar skúlin fyri yrkisroynd.
Fráfaringarroynd fólkaskúlans.
Eftir lokna útbúgving kanst tú arbeiða sum skrivstovufólk.
Tú kanst søkja um upptøku á framhaldsútbúgving, t.e. einari vinnuakademi-, professiónsbachelor- ella universitetsútbúgving. Tú kanst sostatt víðariútbúgva teg undir somu treytum sum við einari gymnasialari miðnámsútbúgving.
Gev gætur, at tú skalt lúka ávísar gjøllari ásettar upptøkutreytir til eina framhaldsútbúgving.
Tú skalt t.d. hava staðið ávísar lærugreinar á ávísum stigi.
Yrkisdepilin – www.yrkisdepilin.fo
Lestrartíð: 4 ár
Umsóknarfreist: Læruplássið ásetir freistina
Útbúgvingarstaður
Danmark


text:
So er gongd av ßlvara komin
ß HerGen-verkŠtlanina ľ fyrsta sildin er n˙ sekventera.
Endamßli vi verkŠtlanini
er, at kortleggja arvaeginleikarnar hjß sild, og finna arvaliga munin ß fřra
ymiskum sildastovnum.
Vitanin er sera hent til
stovnsmetingar, stovnsumsiting og menning av burardyggum fiskiskapi.
Hetta er fyrstu fer Ý heimsh°pi, arvaeginleikarnir hjß sild vera
kortlagdir.
VerkŠtlanin er skipa sum
ein vinnu-PhD hjß Amplexa Genetics A/S, og fer fram ß Granskarasetrinum iNOVA
vi Sunnv°r Klettskar Ý Kongsstovu sum PhD lesandi.
Sunnv°r hevur frammanundan
lisi lÝvfr°i ß Heriot-Watt University Ý Edinburgh og genetik ß Imperial
College Ý London.
- Vit vŠnta, at verkŠtlanin fer at hava stˇran třdning fyri framtÝar
stovnsr°kt av sildastovninum, sum F°royar veia av. Umframt at kortleggja genetisku samansetingina
Ý sildini, so uppbyggja vit ein genetiskan f°rleika til at nřta DNA mark°rar
til at stafesta stovnar. Um verkŠtlanin gongur sum Štla, so kunnu vit siga, um
ta eru ein ella fleiri stovnar, og ˙r hv°rjum stovni ein ßvÝsur fiskur stavar.
Harvi byggja vit eisini eitt tˇl til sporf°ri, sigur Hans Atli Dahl stjˇri Ý
Amplexa Genetics.
Ta eru Amplexa Genetics,
Frˇskaparsetur F°roya, Havstovan, Heilsufr°iliga Starvsstovan,
Granskingarsetri iNOVA og EMBL-EBI Ý Onglandi, i samstarva um verkŠtlanina.
Amplexa Genetics er ein
f°roysk klinisk-arvafr°isfyrit°ka vi sŠti Ý Odense. BŠi Framtaksgrunnur F°roya og Noroya
═l°gufelag/F°royagrunnurin eru stˇrir partaeigarar Ý Amplexa Genetics.
HerGen- verkŠtlanin er
byrjanin uppß f°royskt virksemi hjß Amplexa Genetics.
Stula HerGen- verkŠtlanini
hava Granskingarrßi, Fiskivinnuroyndir, Felagi Nˇtaskip, Statoil F°royar og
Danski Innovationsfonden.
-Vit eru sera fegin um, at vit fingu neyugu peningaupphŠddina til at
gera hesa verkŠtlanina, og at f°royska vinnan umframt almennir f°royskir
grunnar valdu at stula verkŠtlanini.
Ta er eisini ein viurkenning, at danski Innovationsfonden valdi at
stula verkŠtlanini, sum eina vinnu-Ph.d.-verkŠtlan, sigur Hans Atli Dahl.


text:
300 fólk vitjaðu nýggja barnagarðin 1. desember 2011
Leygardagin 26. november vóru fólk boðin at síggja nýggja partin av barnagarðinum sum nú er liðugur, og tikin í brúk.
Bygdar eru 3 stovur afturat verandi barnagarði til 54 børn tvs. 3 stovur til 18 børn.
Gamli bygningur skal framyvir hýsa 36 børnum tvs. 2 stovur til 18 børn.
Íalt kemur barnagarðurin nú at hýsa 90 børnum.
4-5 starvsfólkfólk skulu arbeiða í hvørju stovuni t.v.s. 5 stovur við 5 starvsfólkum íalt skal pláss gerast til 25 starvsfólk.
Teknistovan í Gøtu hevur projektara og havt eftirlit við byggingini.
Arbeiðstakarar hava verið:
Lendisarb. - SP/F Vestcon
Betongarb. - SP/F Heildarverk
Timbur - og snikkaraarb. - Byggivirkið KBH
HVS arb. - Z. Leitisstein
El arb. - Rók-el
Málara arb. - Málarin v/ Lars Johansen
Arbeiðið at gera Barnagarðin hevur gingið sera væl, og er kommunan, bygginevnd og starvsfólk í barnagarðinum sera væl nøgd við bygningin, nú arbeiðið er liðugt.
Fleiri myndir kunnu síggjast við at trýsta á linkin:
http://www.nes.fo/popGallery.asp?id=103


text:
- Tá fólk í Føroyum komu eftir, at Google ikki sendi upptøkufólk til Føroya at taka myndir av oyggjunum á Street View, setti ferðavinnuskrivstovan seyðin á uppgávuna, veit NRK at siga í dag.
NRK skrivar, at tey eru mong, sum ikki vita, at Føroyar eru til. Googlar tú Føroyar, koma nógv heimskort á skíggjan, har Føroyar slett ikki eru skrásettar.
- Hetta vildu vit gera nakað við, sigur Súsanna Sørensen hjá Visit Faroe Island við NRK.
Tíðindastovan vísir á, at í Føroyum - teimum grønu gosoyggjunum - sum liggja miðskeiðis millum Noreg, Ísland og Stórabretland, eru næstan tvífalt so nógvir seyðir sum fólk.
NRK vísir á, at í 2016 fór Googles Street View um stóran part av heiminum, men netrisin hevði ongar ætlanir um at fara til "blástu" oyggjarnar við fámenta fólkatalinum.
Men, hetta vildi almenna føroyska ferðavinnuskrivstovan ikki hava sitandi á sær og vildi tískil vísa stóra altjóða veitaranum á, at Føroyar eisini eru á heimskortinum.
##med2##
Og her gjørdust seyðirnir "kameramenn". Men, hvussu læt hetta seg gera? Fyrsta uppgávan var at festa myndatólið á seyðin.
- Ein lokalur "Petter Smart" gjørdi eitt slag av belti, sum varð spent kring búkin á seyðinum, og síðan varð sólrikið 360-stig myndatól fest í beltið, skrivar NRK.
Nú var bara eftir at senda teir fýrbeintu út í bø, haga og brættar skráar, og síðan varð bara at bíða eftir, at myndirnar komu í hús.
- Størsta avbjóðingin var at fáa seyðirnar at fara, har teir vildu. Vit sóu, at seyður ikki gongur so nógv, men stendur nógv stillur og etur gras, sigur Súsanna Sørensen.
##med3##
Hon vísir á, at árini eftir hesa royndina, er ferðafólkatalið í Føroyum nógv vaksið, men hon leggur aftrat, at Føroyar ynskja ikki bara eitt stórt ferðafólkatal.
- Okkara mál er at fokusera á góðsku heldur enn nøgd av ferðafólki. Tað er ikki okkara mál, at Føroyar gerast eitt stórferðavinnuland, sigur Súsanna Sørensen við NRK.


text:
Tilmelding til summarvenjing í 2019 er á hesi leinkjuni: https://bit.ly/2VlM748
Vant verður á Tórsbreyt
Venjingartalva
Um liðini
Børn 8 til 10 ár, árgang 2009 til 2011
Hetta liðið hevur verið til í nógv ár, og er sera nógv eftirspurt. Dentur er lagdur á spæl og samveru. Børnini venja grundrørslur, t.d. við at bani verður settur upp , og harumframt royna tey seg í kasti, lopi og sprinti
Børn 9 til 13 ár, árgang 2003 til 2008
Týsdagsliðið venur kl 17. Tað eru tríggir venjarar knýttir at liðnum. Tað er framvegis høvuðsdentur á grundvenjing, men greinavenjing er nú ein størri partur av venjingini enn hjá yngru bólkunum.
Kast, sprint og lop
Kast, sprint og lop er fyri øll eldri enn 13 ár. Tað er atgongd til venjing hvønn dag, men íðkararnir velja sjálvir hvussu nógv og ofta tey venja. Hetta er í samráð við venjaran. Venjingarstað er Tórsbreyt uttan so at veðrið forðar fyri venjing, so verður farið undir tak á Tórsvølli, og verður innihaldið í venjingini tillaga vantandi umstøðunum har.
Renning, mið- og langteinar
Tá talan er um mið- og langteinar verður vant við tí endamálið at megna at renna longri teinar, og at megna at fáa gott rennilag og optimalu renniferð. Nógv sum renna mið- og langteinar hava sum mál at luttaka í kappingum her heima ella uttanlands. T.d. Berlin hálv- og heilmaraton ella Tórshavn maraton. Venjingin er skipað við teknikvenjing, intervallum og at renna longri teinar, millum 5 og 15 km.


text:
Sornfelli
Sornfelli er fjall á Streymoynni, 749 m til hæddar. Tað liggur um 12 km frá Havnini (20 km eftir vegi).
Í 1958 gav Føroya Løgting NATO loyvi at byggja hernaðarliga eftirlitsstøð á Sornfelli, og á sumri 1963 - tá Kalda kríggið var í hæddini - byrjaði NATO at hava radareftirlit við skipaferðslu og flogferðslu í norðuratlantshavi frá radarum á Sornfelli. Tætt knýtt at virkseminum á Sornfelli var Natostøðin í Mjørkadali.
Radarin varð sløktur og steðgaður tann 1. januar 2007, og tann 15. november 2010 steðgaði samskiftisuppgávan á Sornfelli eisini, og gavst NATO tá við øllum virkseminum á Sornfelli.


text:
Men fólkatingsval er sum kunnugt í dag, og uppmøtingin á teimum størstu valstøðunum bendir á, at lutvíst nógv fólk fara á val.
Valstýrisformaðurin í Havn, Jóan Petur Hentze, segði við FM1 á middegi, at valluttøkan hevði verið 1,1 prosent størrin, enn hon var á seinasta fólkatingsvali. Í Havn hava ímillum 600 og 700 fólk fleiri atkvøðurætt.
Valluttøkan á seinasta fólkatingsvali var lutvíst høg, 65,5 prosent. Í mun til løgtingsval er tað ikki nógv, tí tá svingar valluttøkan um tey 90 prosentini.
Til næstseinasta fólkatingsval var luttøkan niðanfyri 60 prosent.
Tilsamans 37.291 fólk hava valrætt. Størsta valstaðið er í Høllini á Hálsi í Havn, har 12.678 veljarar eru.
Roknað verður við, at úrslitið verður greitt um 23 tíðina í kvøld.


text:
Skriva út
Sámal Kristiansen
Sámal Kristiansen
deknurFuglafjørður
Á Vesturstovu í Fuglafirði er seinnapartur um nón ella um trýtíðina. . Sámal Kristiansen, sum er 86 ára gamal situr inni á kamari sínum og drekkur ein kaffimunn, aftur við er nýbakað skapilsi, reytt av eggum og við ektaðum sukri, sum smeltar á tunguni. Hann er blíður og vil hava meg at njóta millummálan saman við honum. Nakað av svøvnrúsi er enn í eygunum, hesin kemur frá døgurðaslanginum. Ein góður døgurði linkar so deliga ein eldri mann og ung fólk við. Hann er føddur 17 september í 1928.
-Eg var leingi deknur, leingi einsamallur, alt ov leingi. Tað var for bundisligt, sigur Sámal mest sum fyri seg sjálvan. Og hann hevur verið trúfastur deknur leingi í tveimum kirkjum í Fuglafirði.
-Eg mátti gevast. Eyguni fóru at bila, tað kom av sær sjálvum. Eg begynti ungur. Teir fingu ongan dekn. Beder bað meg. Eg gjørdist prøvadeknur. Eg vildi gera eina tænastu fyri kirkjuna. Pápi bað meg um ikki at sleppa kirkjuni. Fólk úr kirkjuni fara í bólkar og stovna samkomur. Tað er skeivt, sigur Sámal Kristiansen. Tey fyrstu orðini í samrøðuni koma nokk so knøpp. Stuttir setningar, eins og hann hevur fyrireikað seg upp á, hvat hann vil siga. Seinni gerst samrøðan meira samanhangandi.
-Karl lærarin var leingi deknur. Hann var pápabeiggi mín og so tók eg við. Tað var stór ábyrgd fyri ein ungan mann at vera einsamallur deknur og tað var eisini bundisligt. Eg lærdi í smiðjuni Meka. Hetta var í tíðini, tá ið Hilmar Petersen var stjóri. Tað var pápi, sum bað um lærupláss. Hann var útróðrarmaður og vildi ikki hava, at vit eisini skuldu enda sum útróðrarmenn, nakað hann helt var ringasta jobbið ein kundi velja sær. Vit vóru tríggir beiggjar og hóast vit ikki gjørdust útróðrarmenn, fekk pápi ikki køvt okkara hug at flóta. Eg var elstur, so var tað Sigvald, sum læs til lækna niðri og so yngsti bróðurin Martin, sum búði niðri.
-Eg havi altíð havt bát og havi róð rættuliga fitt út. Tað var ikki altíð so lætt at fáa fólk til handsnelluna, men so fekk eg oljutrýstsnellur í bátin, tvær til hvønn mannin og tá stóð ikki á at fáa fólk. Einaferð minnist eg í várróðrinum, at vit vóru tíggju dagar á rað úti. Eg hevði leingi ein motor í bátinum, sum bara hevði ein sylindara, hann slerdi so hart, stoyturin var so harður gjøgnum bátin. Hann hevði verið munandi behagiligari, um hann hevði havt tríggjar sylindarar. Tað hevur verið ein fyrimunur, at vera smiðjumaður, tá ein hevur bát, tí dýrt er at keypa umvælingar frá smiðjuni.
Um mítt lív kann eg siga, at eg eri uppvaksin á Meka. Havi næstan einki verið til skips og hvar eg havi verið er skjótt at nevna. Ein túr við trolaranum Hjørdis og ein við Ólav Halga og tað lívið dámdi mær einki. Eg var eisini sjey ár í Føroyingahavnini í seksti árunum sum smiður. Tað var ein góð og gevandi tíð.
-Eg møtti konuni Bergtóru sum ungur. Eg haldi, at vit møttust á einum ungdómsmøti og aftaná møtini plagdi ungdómurin at ganga túr og har rann saman millum okkum. Hon doyði í 2003 og eg havi verið leingi einsamallur.
-Vit fingu trý børn og vit eiga níggju langabbabørn. Og nú stóð fast, vit eiga fimm ella sjey barnabørn, eg minnist ikki heilt, árini, tú veit, sigur Sámal smílandi. Uttanfyri á gongini gongur systir Sámals,sum er nøkur ár yngri enn hann. Tey heilsast og hann fylgir mær heilt út til úthurðina, har vit siga farvæl. Hann er upplívgaður av vitjanini og hevur gloymt roulatorin eftir á kamarinum.


text:
Mánadagur
tíð: 19:00 - 20:30
Kl.: Ovari Vøllur, Tórshavn
Týsdagur
tíð: 17:30 - 19:00
Kl.: Tórsvøllur, Tórshavn
Hósdagur
tíð: 19:00 - 20:30
Kl.: Tórsvøllur, Tórshavn
Venjari:
Jan Poulsen
/
Súni Olsen
/
Tá tú hevur goldið limagjaldið í B36 kanst tú:
1) Luttaka á limadegnum, har børn og ung sleppa venja saman við Betri deildinum,
2) Luttaka í venjing hjá B36, har felagið veitir góðar venjarar og útgerð til venjingina,
3) Luttaka í dysti fyri lið hjá B36, har felagið veitir dystarklæðir,
4) Fáa goldið ferðin í samband við dyst, tá ferðast verður við SSL,
5) Luttaka í sosialium tiltøkum, ið felagið skipar fyri. Eitt nú jóla-, føstulávints-, summar- og endaveitslu,
Fyri at vera fevndur av felags vanlukkutryggingini hjá ÍSF, so skal limagjaldið vera avgreitt.
Melda til
Betalingsplan: helårligt 01.02


text:
Samgongan livir ikki upp til minstukrøvini
24. januar 2019
Eg ímyndaði mær ikki, at slíkur politiskur ruðuleiki, sum vit hava upplivað seinastu tíðina í okkara politisku skipan, kundi henda. Og eg ímyndaði mær heldur ikki, at Føroya Løgting kundi leggjast lamið av klandri og stríði millum samgonguflokkar.
Hetta politiska arbeiðslagið er farið út um alt rímuligt og forsvarligt mark.
Henda støðan minnir meg enn einaferð um orðini hjá núverandi samgongu um treytaleyst nærlagni, klokkuklárar mannagongdir, rættartrygd og fult gjøgnumskygni - ja, tú lesur rætt.
Trupulleikin við verandi politiska ruðuleikanum og idealmálum hjá samgonguni, er, at vit tora næstan ikki at brúka hesi orð og hugtøk longur av berari skomm.
Stóra politiska uppgávan hjá sitandi samgongu var aftur at fáa álit á politisku skipanina og fáa rættartrygd í hásæti. Tí fær núverandi politiski ruðuleikin fólk at minnast og smílast yvirberandi, um tíðina, tá hesi somu sótu í andstøðu.
Hetta er vónandi bæði fyrstu og seinastu ferð, at vit uppliva slíkan politiskan ruðuleika.
Góði løgtingsformaður, kanst tú ikki tosa við tíni fólk, áðrenn tey gera meira skaða á okkara tingskipan og politiska trúvirðið, sum verður brotið niður fyri hvønn dag, sum gongur.
Vit mugu, um ikki annað, kunna liva upp til minstukrøvini fyri at reka okkara politisku skipan.
Kaj Leo Holm Johannesen
løgtingsmaður fyri Sambandsflokkin
RN
Aftur


text:
Fyrri gesturin er Maria Petersen, Fuglafjørður. Greiðir frá kallinum og tilgongdini at fara við OM til Kosovo við gleðiboðskapinum.
Seinni gesturin er Sylvia Thomsen, Klaksvík. Fortelur um longsilin at kenna Gud og Skriftina betur og um vendipunktið tá ið tað hendí. Umtalar fimm dømir í skriftini um:
-Skapanarverkið, Ádam og Evu, ið peikar fram ímóti evangelium, frelsuætlan Guds.
-Ættartalvu í 1. Mós. kap. 5, frá Ádam til Nóa, týdningurin í uppruna nøvnumum, har evangeliið sæst í ættartalvuni
-Hvussu ættirnar í 4. Mós. kap 2 reistu tjøldini kring samkomutjaldið, formað sum krossur Jesusar, sí mynd undir tekstinum
-Føðing Jesusar, barn, sveipað, liggjandi í krubbu, ið er myndatala uppá offurlamið
-Uppreisn Jesusar, um andlits klútin, ið ímyndar at Hann kemur aftur
Vertur: Maria Mørkøre. Teknikari: Albin Johannesen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”
Ættirnar í 4. Mós. kap 2 reistu tjøldini kring samkomutjaldið, formað sum krossur Jesusar


text:
Mortan Dalsgarð og Edvard Olsen hava týtt og tillagað donsku bókaskipanina Sigma, sum hevur fingið føroyska heitið Skygni.
Í mong ár er ein nýggj roknibók við lærarabók, svarlistum og avritsmappu komin út hvørt ár. Nú er arbeiðið fullfíggjað.
Seinasta bókin í røðini er Skygni 7, sum kemur út nú, t.e. til skúlaársbyrjan 2011/2012.
Nám hevur sett ein bólk av støddfrøðingum og lærarum at endurskoða og tillaga heitini í Handbókini, sum høvundarnir sýna fram á myndini. Hetta arbeiði skal leggja lunnar undir frøðimálið í komandi støddfrøðibókum, sum eru partar av okkara stremban at skapa eitt fakmál á øllum økjum.


text:
Compact of Free Association
The Compact of Free Association (COFA) er samgonga ímillum Sambandsríki Amerika og 3 av gomlu hjálondum tess. USA hevur hernaðarligu ábyrgdina fyri oyggjunum, samstundis sum teir lata teimum menningarhjálp og annan búskaparligu fyriskift, m.a. handilssáttmálar við USA. Londini í Compact of Free Association atkvøðir oftast við USA í aðalfundinum í ST. Allar oyggjarnar hava fingið sáttmála um frælsan felagsskap, við USA, sum sær til, at búskaparligur stuðul verður veittur aftur fyri havnarættindi og rættindi til hernaðarliga hjáveru. USA rindar oyggjaríkjunum fyri at varðveita sína hermálsligu støðu í hesum pørtum av Kyrrahavi. Tað merkir eisini, at USA er bundið til at verja oyggjarnar.
Hesi lond - Mikronesiasamveldið, Marshalloyggjar og Palau - hava øll formligt fullveldi, men sáttmálin um frælsan felagsskap tilskilar amerikonskum myndugleikum ávís rættindi og áleggur teimum skyldur á ymsum málsøkjum, eitt nú í uttanríkismálum, verjumálum, fjarskiftismálum og í málum viðvíkjandi útlendingaeftirliti, umhvørvisvernd, fíggjarligum stuðli og gjaldoyra. Tað málsøki, sum USA í øllum trimum londunum hevur tilskilað sær burturav, eru verjumál, sum USA hevur fult ræði á og ábyrgd av. Hóast sáttmálarnir kunnu sigast upp, annaðhvørt við semju millum báðar partar ella einsæris, verða ásetingarnar um verjumál kortini framvegis í gildi í eitt ávíst áramál. Í sáttmálanum við Palau er ein áseting, sum útilokar alt hervald uttan hitt amerikanska, og hon er galdandi í óavmarkaða tíð, ella til londini sínámillum semjast um at seta hana úr gildi. Eitt tættari samband er hinvegin millum USA og m.a. Norðurmarianoyggjar og Guam.


text:
Vit mæla til, frá og um Mentanarnáttina var forvitnisligt tiltak á Landsbókasavninum, har Kinna Poulsen, Erhard Jacobsen og Oddfríður Marni Rasmussen hugleiddu um at ummæla. Eisini var kjak, ið Gunnar Nólsøe úr Útvarpinum stýrdi. Her er hugleiðingin hjá Oddfríði Marna Rasmussen. Hvat eru vit? Hvat kallað vit okkum sjálv? Eg eri lærari, […]
Í kjalarvørrinum á yrkingini “Was gesagt werden muss” eftir Günther Grass, sum hevur staðið í útlendskum bløðum, hevur tikið seg upp eitt hart tiltrongt kjak um innihaldið og formin í tí, sum Günther Grass hevur at siga um gýðingahatur og kjarnorkustøðuna í Ísrael og Iran. Eisini hevur verið tosað nógv um samfelagsligu støðuna hjá rithøvundum. […]
Nú tað stundar til val, fara politikarar at hvessa sær pennar og skriva røður – at agitera, sum tað plagdi at kallast. Nógvar røður hava verið hildnar gjøgnum ár og dag. Fleiri teirra eru søguligar og hava borið lond framá. Aðrar hava ein heldur vánaligan tóna og hava sært og dripið nógvar heimsborgarar. Her eru […]


text:
Orð og lag: Kajfinn Hammer
Viðmerking: Yrktur í 1993.
1. Tað, sum hesin heimur metir dárskap, valdi Guð Sær út
til at gera tað til skammar, sum so stórt og sterkt sær út!
Kraft Hann gevur til at møta tí sum frammanfyri er,
syndabyrði mína tók Hann, meg mót Andans hæddum ber!
Niðurlag: Nátt eg havi Zions tindar, kastað av mær Moloks haft,
kenni Andans olju flóta, gangi fram í Andans kraft;
trælahúsið gloymt eg havi, Jordan afturum meg lagt,
og Egyptalandi endaligt farvæl eg havi sagt!
2. Upp á Garizim eg stevni, *signingin meg lyftir, ber,
ja, ein kelda til mín opnað nú í Dávids húsi er.
Kána’ans sabbatshvíld eg njóti, sál mín endurloyst og sæl
undir Zions syfristrøum syngur glað til sittarspæl:
3. Skalt tú náa heilt til Nebo, Kána’ans føgru eingir sjá,
síggja onnur stevna hagar, skunda sær um dópsins á,
men langt burtur sjálvur standa, dópsins vatn ei stíga í,
aldri smakka lyftislandið, aldri sangin tríva í:
4. Gakk ímóti Ánaks synum, tak tær Andans svørð í hond,
elt teir líka til Bet-Bára, brót har teirra ok og bond!
Týn teir har við Ze’ebs vínfarg og við Órebs klett teir slá,
so at yvir Kána’ans víddir gellir tínum hjarta frá:
5. Um enn Ziklag títt av óumskornum alt er brent í grund,
um enn onnur bert tær darva, máttleys, givin, troytt í sál og lund,
halt avstað um Besordalin, trúarinnar dirvi sýn,
deil við systkini í Esjtemoa sigurssangin tín:


text:
Føroyamálsdeildin
Um deildina
Á Føroyamálsdeildini verður granskað og undirvíst í føroyskum máli og bókmentum. Eingin annar stovnur í heiminum hevur hetta starv um hendur. Tí miðar Føroyamálsdeildin eftir at fremja gransking á altjóða stigi og at bjóða fram dygdargóðar útbúgvingar á BA- og MA-stigi. Umframt føroyskt mál og føroyskar bókmentir veita námini innlit í bókmentir og mál í hinum Norðurlondunum.
Granskingin á Føroyamálsdeildini er støðið undir útbúgvingunum. Granskingin verður útint úr somu vísindaligu sjónarhornum og við somu háttaløgum sum hugvísindalig mál- og bókmentagransking yvirhøvur nýtir.
Námini í føroyskum hava serstøðu sum nám í móðurmálinum. Studentarnir læra vísindalig háttaløg, ástøði og søguligu bakgrundina hjá tí, sum teir longu duga og kanska halda seg vita tað mesta um, nevniliga munnligt og skrivligt føroyskt, føroyskar bókmentir og føroyska mentan.
Útbúgvingarnar leggja høvuðsdentin á føroyskt mál og føroyskar bókmentir frá elstu tíð til okkara dagar og sýna samband teirra við søguna og mentanina sum heild. Námsgreinin skal eisini lýsa støðu teirra í millumtjóða sjónarringi við atliti fyrst og fremst at norðurlendskum málum og bókmentum.
Undirvíst verður á ymsan hátt: fyrilestrar, studentaframløgur, skrivligar venjingar og uppgávur, orðaskifti í bólkum og flokki, seminar og leiðbeining.
Studentur, ið hevur staðið BA-prógv í føroyskum, kann søkja um upptøku á MA-námið, sum er 2 ára framhaldslestur eftir staðið BA-prógv.
Eisini er møguleiki at taka samansett MA í føroyskum. Tá kann føroyskt antin vera høvuðsgrein ella hjágrein. Útbúgvingin gevur førleika til at undirvísa í tveimum lærugreinum í miðnámsskúlunum.
Eftir serligum treytum ber til at lúka granskaraútbúgving, ph.d., á deildini í málsligum ella bókmentaligum evni.
-
15.08.2019 Setrið Føroyamálsdeildin Námsvísindadeildin Náttúruvísindadeildin Deildin fyri Heilsu- og Sjúkrarøktarvísindi Søgu- og samfelagsdeildin Til lesandiRáðstevna um ferðavinnuFrændafundur 10 við heitinum Rutur og røtur í norðuratlantis...
-
01.07.2019 Setrið Føroyamálsdeildin Námsvísindadeildin Náttúruvísindadeildin Deildin fyri Heilsu- og Sjúkrarøktarvísindi Søgu- og samfelagsdeildin FróðskapurFróðskaparrit fingið nýggja ritstjórnVísindaliga tíðarritið Fróðskaparrit hevur fingið fleiri nýg...
-
30.06.2019 Setrið Føroyamálsdeildin Til lesandiHvat er tað ímyndaða norður?Týðingin til føroyskt av grein um hugmyndirnar um norður hjá...


text:
Rita inn við Facebook, fyri at leggja vøru inn.
-
Ynski: hevur nakar nakrar full ektadar F50 gaggur stødd 40-41 til ein rímuligan prís
-
Ynski: Eigur nakar eina bláa Hummeldrakt við neongrønum kanti niðri við rondina stødd medium at selja mær ?
-
Ynski: Ókeypis gummistylvar í øllum støddum og formun ynskist. Við og uttan hol, skaða osv.
-
Ynski: Eg leiti eftir einari vátdrakt til dreingir til 12 ár bíliga
-
Ynski: Snar eftirlýsing! Eg sóknist sum skjótast eftir einari drakt frá fimleikafelagnum Ljósið í std. 140, 146 ella 152.


text:
Tilætlað álop á donsku skattamyndugleikarnar
Helst var ikki ætlanin, at fólk skuldu koma til skaða, heldur løgreglan í Keypmannahavn
Løgreglan í Keypmannahavn: - Vit hvørki kunnu ella vilja góðtaka slíkt álop
Ógvusliga spreingingin í bygninginum hjá Skattastýrinum á Eysturbrúgv í gjárkvøldið hevði bert tilfarsligan skaða við sær
Aftur vónir um, at Anne-Elisabeth Hagen er á lívi
Samband hevur verið millum familjuna og ’mótpartin’ kom fram á tíðindafundi í dag
Latínamerikansk lond ávara borgarum móti at fara til USA
USA er vandamikið fyri latínamerikanarar í løtuni


text:
Í fleiri førum hevur verið roynt at tveitt Teitur Skoubo út, og fyri einum lítlum mánaða skrivaðu vit, at føroyingurin í ársins Paradise Hotel siglir millum skerini. Og tað hevur hann eisini gjørt síðani.
Í kvøld varð partur 46 av 48 vístur á TV3, og sostatt eru bara tveir eftir. Har gjørdist greitt, at Teitur og tryggi partnari hansara, Anne, eru millum tey síðstu seks, sum eru eftir.
(Skíggjamynd: Viaplay)
Snildisliga hava tey klárað avbjóðingarnar, sum hava staðið fyri teimum og eisini hildið saman.
Nú finaluvikan er byrjað, koma fleiri av luttakarunum inn aftur, og skulu atkvøða hvør vinnarin av Paradise Hotel skal vera. Tá er avgerandi at hava verið væl dámdur gjøgnum alt uppihaldið á hotellinum.
Paradise Hotel verður víst á TV3 klokkan 21 føroyska tíð týskvøld, mikukvøld og hóskvøld.
Les eisini: Teitur Skoubo millum seks tey síðstu - hesa vikuna verður tað avgjørt


text:
Kirsten Brix: Darwin fyrilestur, august 2009.
Brotmynd í 4 pørtum um vald og kyn við støði í bókmentaligari viðgerð
Menningarástøðið eftir Charles Darwin (1809-82), sum hann legði fram í verkinum On the Origin of Species í 1859, elvdi frá fyrsta degi til mótstøðu bæði frá vísindaligari og átrúnaðarligari síðu. Seinni hava rannsóknir innan fyri ymiskar vísindagreinir sum t.d. jarðfrøði, dýrafrøði og læknafrøði við nýggjari tøkni prógvað hansara niðurstøður, og menningarástøðið er viðurkent sum vísindaligt ástøði. Men hugmyndafrøðiliga heldur stríðið fram. Tann nýggjasta royndin at útihýsa menningarástøðinum frá undirvísingini í skúlum og øðrum lærustovnum er at fáa tað, sum verður rópt intelligent design viðurkent sum vísindaligt ástøði.
Fyrilesturin fer við støði í trimum bókmentaligum tekstum at viðgera ymisk brigdi í tí hugmyndafrøðiliga stríðnum við tí fyri eyga at lýsa, hvørji evni hanga uppi í hesum stríði, og hvørji perspektiv eru í tí.


text:
Dógvin búði í Hovi í Suðuroy. Hann keypti nógv í loyndum av útlendskum skipum, sum sigldu hagar, men kom í endanum í so stóra skuld, at hann noyddist at flytja vesturum til at krógva seg og setti búgv í Herdali í Vesturvík (sum Fámjin tá kallaðist).
Eina ferð lá eitt fransaskip (summi siga íraskip) fyri vestan, og Dógvin og sonur hansara fóru út til tað við fiski at avreiða. Tvey konufólk av skipinum fóru niður í bátin til stuttleika til at síggja fiskin, men rætt sum tað var, tóku menninir til árar og róðu burt við teimum beint í sólina, at einki skuldi síggjast til bátin (tí bjørt skein sólin og stavaði niður í sjógvin). Ikki varnaðu skipmenninir, fyrr enn ovseint var. Í eina viku lógu teir undir landinum, men ikki bar til hjá teimum at lenda. Síðan fóru teir sín veg.
Dógvin og sonur hansara giftust við fransakonunum. Av teimum eru komnir merkismenn og ítastir millum teirra Jansin og synir hansara, Gilbert og Albert, ið kallaðir vóru jansaguttarnir. Lágir vóru teir brøður í gøtuni, tá ið teir sýndu reystleika sín. Momma teirra spurdi ein dagin eina aðra konu, um hon hevði sæð nakað til lítlarnar; hon fann teir ongastaðni. “Ja,” segði konan, “teir fóru hvør við sínum snøri í báti út fyri Steinin at fiska”. Tá vóru teir enn í barnaklokku.Í teirri tíðini herjaðu útlendskir ránsmenn nógv í Føroyum og eina mest í Suðuroy. Jansaguttarnir og hargarbrøðurnir í Sumba vóru tá sum landaverjur fyri Suðuroy. Einaferð vóru írar komnir til Hvalbiar og gjørdu nógv óskil. Boð var sent til Fámjins eftir jansaguttunum at biðja teir koma til Hvalbiar sum skjótast at hjálpa til at verja. Tá ið teir komu, sótu írarnir í roykstovuni hjá bondanum við Neyst og ótu oksakjøt. Teir høvdu tikið ein oksa og slaktað og trúað bóndan til at lata hann kóka til teirra. Jansaguttarnir settu seg stillisliga niður beint innan fyri dyrnar. Í skinnstúkubulum vóru teir klæddir. Írarnir, sum hildu hetta vera neyðardýr, ið komin vóru at biðja sær okkurt, blakaðu knúturnar á gólvið til teirra at piða, tá ið teir høvdu etið kjøtið burturav. Jansaguttarnir tóku upp beinini, ið blakað vóru til teirra, bitu tey sundur og tugdu upp í mjøl, sum tað hevði verið kókað epl. Harum er yrkt ørindi:
“Jansaguttin sterki og Olbuttin (Albert hin) føri,
tá ið annar hevði klovið (kloyvt),
hevði annar tað í mjøli.”
Írarnir vóru bilsnir og spurdu, hvat menn hatta vóru. »Tað vóru rossadreingirnir hjá presti,« varð teimum svarað. Tá fullu írar rættiliga í fátt: tá ið hesi neyðardýrini kundu knaska so hasi hørðu beinini, mundi onkur vera sterkari, hildu teir. Teir, ið vóru so sterkir í tonnunum, mundu vera sterkir í hondunum eisini. Og írarnir høvdu tá ikki meira óhógv í hesari ferð, men skundaðu sær aftur til skips.
Eingin bygd var so illa viðfarin av útlendskum ránsmonnum (helst turkum og írum) sum Hvalba. Eina aðra ferð, ið írar komu har og løgdu inn undir Ranan, fór uppaftur boð til Fámjins eftir jansaguttunum at koma til at verja. Teir alt fyri eitt til gongu til Hvalbiar og høvdu teirra fjallstavir við sum vápn. Á Fitjasondum (tætt uttan fyri træbrúnna í Hvalba) komu nakrir írar ímóti teimum. Annar jansaguttin stakk ein íran í búkin við píkinum á stavi sínum, so at garnarnar hingu út. Albert tók um ein og klípti hann so fast oman fyri hupparnar, at hann fekk deyðamein. Annar av hesum, ið so høvdu fingið banasár, var so harðbóligur, at hann gekk langan veg kortini. Hann fór til gongu suður eftir oynni og fanst síðan liggjandi deyður við Íradamm í sunnara parti av Hvalbiarhaganum. Annar jansaguttin noyddist at halda undan tveimum fíggindum. Teir runnu tvørtur undir húsunum hjá presti um Leirabø, jansaguttin undan og írarnir aftaná. Vestureftir runt um fjallið hildu teir suður um Økslina. Har vendi jansaguttin sær við og ætlaði at geva írunum mótitøku. Sum teir stóðu og hóttaðust — hvørgin tordi at sláa annan — tá brast á aftanífrá. Tað var hin jansaguttin, sum var runnin aftaná og nú kom til hjálpar. So fingu teir bast fíggindunum.
Jansin og jansaguttarnir búðu í Jansagerði (í Fámjin). Ein stór fýrhyrnd hella lá fyri durunum. Hon var holað eitt sindur niður í miðjuna, og so høvdu teir hana í staðin fyri trog at eta av. Matarløgin stoyttu teir altíð hará. Bæði í kavaroki og í góðum veðri ótu teir sín mat á hesari hellu. Ikki var stórt kókingarstarv í húsinum: tá ið skræðan skryktist, og tá ið lopið var á gron á fiskinum, tá var kókað hjá teimum.
Jansaguttarnir høvdu konur úr Sumba. Eina tíð giftist úr Fámjin bara til Sumbiar og úr Sumba bara til Fámjins — í hesum bygdunum var tað menniligasta fólkið í Suðuroy.
Eina ferð, sigur søgnin, hitti Jansin ein kobba á rivinum í pollinum, treiv um fitjurnar á honum við báðum hondum og helt fast. Teir drógust so leingi, at Jansin maktaðist í endanum og var at sleppa, og kobbin fór frá honum út aftur á sjógv. “Kobbin mundi føla tað kortini”, helt hann. Nakrar dagar eftir rak kobbin upp í Fámjin undir húsunum og var deyður. Hann var brotin í mjórygginum, og blóð lá eftir hvørjum fingri, sum Jansin hevði hildið um fitjurnar. So fast hevði hann trýst.
Giljabóndin í Hvalba sendi eitt heystið boð eftir jansaguttunum, at teir skuldu koma og fáa sær hendur á eitt vargafylgi av seyði, sum eingin var førur fyri at reka. Hann lovaði teimum góða løn afturfyri. Teir so gjørdu eftir bøn hansara og komu til Gilja. Song fingu teir at sova í, men ikki svav meira enn annar í senn — annar vakti, tí teir ræddust svik av bóndanum. Um morgunin fóru teir av stað fastandi; bóndin vísti teimum á, hvar teir skuldu leita. Seint á kvøldi annan dagin fingu teir fylgið at einari rætt og bundu tað niður. So komu teir aftur og søgdu bóndanum frá; ikki høvdu teir vætt mat tá í tveir dagar. Bóndin fór út aftur við teimum á rættina og gav teimum lov til at taka burtur úr seyðinum so mikið, sum teir kundu bera: tað skuldi vera løn teirra. Teir tóku tá sjey lomb hvør og bóru norðast av endanum á Suðuroynni til Fámjins.
Guttans støð eitur ein lendistøð í Fámjin (beint innan fyri rivið í pollinum). Hon er nevnd eftir hinum eldra jansaguttanum. Har vóru Jansin og synir hansara vanir at leggja at landi, tá ið teir komu av útiróðri.
“Trossurin” er eitt mið, átta fjórðingar frá landi, uttan fyri Fámjin. Haðan róði Jansin eina ferð landið upp í mjørkakóvi og kom beint á flesina í Fámjin. Tá kendist ikki kumpass enn í Føroyum, men útróðrarmenn kundu í mjørka finna beint á landið kortini, tá ið teir fylgdu sjóalduni í neðra, sum altíð gongur at landi. Hesin kunnskapur doyði burtur, tá ið kumpassin kom, og eingin maður sigst nú at vera so kønur, at hann dugir at finna land í mjørka bert eftir alduni.
Einaferð tá ið jansaguttarnir vóru út at rógva, vildi hin eldri ikki taka á við árini. Hin yngri var tá illfýsin, tí at hin róði ov lítið. Tá ið teir komu inn á sundið (Fámarásund), tá fyrsta tók hin eldri rættiliga á og breyt við tað sama árina. “Hvat hevði nú verið burtur úr okkum, um eg hevði brotið árina úti á sjónum?” helt hann.
Eitt ómenni, sum eyknevndist Larri, kappróði eina ferð við Jansan frá Lomviarsundinum (fyri Hvalbiarskorum) og út á Gólegg - tveir fjórðingar til longdar. Tá ið teir komu at miðinum, breyt Jansin árina. Tá segði Larri: “Skítt nú! Nú vanst tú ikki kortini,”
Síðsta frásøgnin um Jansan er henda: Ein dagin, sum hann var út at rógva við einum soni sínum, brast óveður á, stormur og kavarok av landnyrðingi. Teir søktu til lands, og tað var so, at teir slitu inn á Brimstøð á norðaru síðu á Fámjinsvág, einasta stað, sum teir sluppu at. Tá var mátturin gingin frá teimum. Teir sleptu bátinum og bjargaðu sær sjálvum. So fóru teir til gongu upp eftir brekkuni upp ígjøgnum Múlan, ið er so brattur, at í besta veðri kann neyvan ein tann besti maður bera ein annan har. Ein fjórðingur er brattin upp at ganga. Tá ið teir komu upp á Røkur, var hin gamli deyðlúgvaður; hin yngri tók hann tá á bakið og bar hann upp á Knúk. Tá ið teir komu oman Kirkju vestan Brunn, og hin yngri skuldi leypa um ánna, tá var hin gamli deyður.
Jakob Jakobsen: ”Færøske folkesagn og æventyr”, 1898-1901
Sagnirnar eru her endurgivnar við Hammershaimbs stavseting eftir útgávuni:
Jakob Jakobsen: "Sagnir og ævintýr" , fororð eftir Mariu Mikkelsen, 1. útg. 1925, 2. útg. 1984-85.


text:
Kappingarárið 2014 í myndum
Jan Smedemark | 25/11/14
Kappingarárið 2014 hevur verið eitt ár, ið vit kunnu líta aftur á við ymiskum brillum, men eitt er vist, at vit so dyggiliga leiktu okkum upp í bestu deildina aftur.
Millum annað, so kann sigast, at tað næstan aldrin var nakar spenningur um vit fóru at flyta upp, serstakliga ikki í seinnu helvt.
Tað gjørdist eina tíð meira spennandi at hyggja í søgubøkurnar (les: FaroeSoccer) og vita um okkara lið kundi sláa metið og fáa flest stig í 1. Deild nakrantíð. Tað eydnaðist okkum ikki, men spenningurin hesum viðvíkjandi var stórur í nøkur umfør.
Kappingarárið 2014 er avmynda í stóran mun og tí hava vit nú savna tær myndirnar, ið undirritaði hevur tikið, saman í eitt savn, ið kann síggjast á netinum.
Vitja myndasavni fyri 2014 her.
Kykmyndir
Umframt stillmyndir av árinum eru flestu heimadystirnir upptiknir av Bjarna og Leivur Nygaard og eru nøkur brot at finna á Facebook bólkinum hjá felagnum.
TB – FC Suðuroy
Eitt nú er ein umleið 10 minuttir kykmynd av grannadystinum við Stórá millum okkum og vágbingar. Hesin dysturin var kanska ein hin besti í kappingarárinum og hevði alt ein kundi ynskja sær frá einari slíkari uppgerð, tó uttan ein TB sigur, men javnleikurin kom í evstu løtu og munnu mong í TB meta hetta sum meira enn bara ein javnleik.
Leinkja til kykmyndina av TB – FC Suðuroy
TB – NSÍ
Málini frá dystinum millum okkum og NSÍ eru eisini tøk inni á bólkinum.
TB – 07 Vestur
Eisini málini millum TB – 07 Vestur eru at finna.


text:
Nevndin í TB fullmannað
TB | 25/03/15
Mánakvøldið 23. mars var árligi eykaaðalfundurin hjá Tvøroyrar Bóltfelag.
Á skránni var:
- Framløga av grannskoðaðum roknskapi 2014
- Val av einum starvsnevndarlimi
- Val av tiltakslimi
- Val av einum umboðsnevndarlimi.
Fundurin byrjaði við, at grannskoðaði roknskapurin fyri 2014 varð lagdur fram fyri fundarluttarkararnar. Sigast skal, at eins sannførandi sum 1. deildar liðið stríddi seg aftur til sessin, í Effodeildini í 2015, ja líka so málrætta stríddist nevndin at fáa felagið úr tí fíggjarliga brotasjógvi, sum felagið var komið í við árslok 2013. Positiva roknskaparúrslitið fyri 2014, er allarhelst tað besta í mong ár.
Eyðdis Elendersen, ið hevur sitið í ungdómsnevndini í umleið 12 ár, valdi at taka av nýggjum avbjóðingum og bleiv vald í starvsnevndina. Fyrrverandi formaðurin Niels Pauli Eysturberg bleiv valdur sum tiltakslimur í starvsnevndini.
Jón Johannesen, sum er eitt kent andlit innan føroyska fótbóltsheimin, bleiv valdur í fótbóltsnevndina.
Starvsnevndin hevur skipa seg og nýggjur formaður í TB er Fróði Olsen, varaforkvinna er Eyðdis Elendersen og peningarøkil er framvegis Armgarð Sørensen.
Fróði Olsen er 47 ára gamal, og hevur fyrr sitið í ungdómsnevnd felagsins og er eisini kendur sum ein trúgvur TB stuðul. Fróði er pápi Teit Olsen, ið vit kenna frá Effoliðnum.
Fótbóltsnevndin hevur eisini skipað seg. Í fótbóltsnevndini eru Jón Johannesen, formaður, Jan Ole Farstad, næstformaður og Danjal Eli West sum nevndarlimur. Thorbjørn Hermansen er tiltakslimur.
Ungdómsnevndin er skipað soleiðis Charlotta Nielsen forkvinna, Jónvør Bjarkhamar varaforkvinna, Angelie Olsen nevndarlimur og Mia Krogh Sørensen er tiltakslimur.
Tvøroyrar Bóltfelag


text:
2. mars var Aliráðstevnan 2018.
Nakrar av framløgunum liggja her:
Ragnar Nystøyl, Kontali Analyse - Status og marknaðarútlit fyri havbúnaðin
Rúni Dam, Avrik - Fiskagoymsla og metingar
Ása Johannesen, Fiskaaling - Atferð hjá laksi á harðbalnum økjum
Jonhard Eysturskarð, Fiskaaling - Mátingar av strongd hjá alilaksi
Sólva Jacobsen, Havstovan - Algur á føoysku firðunum
Debes H. Christiansen, HFS - Hjartaklovningur í laksi
Erna Jacobsen, Fiskaaling - 25 min um streymmátingar
Turið Mørkøre, Nofima - Hvussu ávirka aliumstøður og fóður litin á laksaflaki
Kirstin Eliasen, Fiskaaling - Rognkelsi og gróður á alinótum
Elin Djurhuus Samuelsen, Fiskaaling - Biofiltur og vatngóðska á smoltstøðum
4 brellbitar frá Fiskaaling:
Ása Jacobsen, Fiskaaling- Bakteriusamansetingin í køligoymsluni
Gunnvør á Norði, Fiskaaling - Seiðalús
Øystein Patursson, Fiskaaling - Mega rip
Hannes Gislason, Fiskaalling - Forsagnir um lúsatøl í alibrúkum
Rúni Dam, Avrik - Besta úrslit 2017


text:
Túrurin verður í døgunum 11.-18. august, og aftur hesaferð gongur leiðin við Norrønu til Hirtshals, harfrá vit koyra við bussi til frítíðardepilin Slettestrand, ið liggur í Fjerritslev við vesturstrond Jútlands. Tað tekur umleið ein tíma at koyra frá Hirtshals til Fjerritslev. Feriecenter Slettestrand bjóðar eina røð av aktivitetum, og tey leggja seg eftir at vera serliga handicapvinarlig, bæði tá talan er um atkomu sum heild, og luttøku í aktivitetum. Har er til dømis heitur svimjihylur, sauna, fitnessrúm, og møguleiki fyri at leiga mountainbikes og hestar, og gera útferðir í hestavogni. Pannukøkukvøld og ‘festaften’ verða eisini á skrá. Vit gista í íbúðum, har pláss verður fyri 3-6 fólkum í hvørjari íbúð.
Ferðaskrá:
- Fráferð úr Tórshavn 11. august kl. 23.30
- Koma til Hirtshals 13. august kl. 09.30
- Fráferð úr Hirtshals 17. august kl. 15.30
- Koma til Tórshavn 18. august kl. 22.30
Prísurin er ikki heilt uppá pláss enn, men hann kemur at liggja um kr. 3.800 fyri hvønn vaksnan ferðandi, sum er limur í Javna, og 1/2 prísur fyri børn 3-11 ár. Tey, sum hava fylgjarakort frá Megd, fáa ein fylgjara við fyri umleið kr. 2.200. Fyri ferðandi, sum ikki eru limir hjá Javna, verður prísurin eitt sindur hægri. Íroknað prísin er sigling við Norrønu, bussur í DK, gisting og full ‘forplejning' á Feriecenter Slettenstrand. Matur umborð á Norrønu, møguligar útferðir o.a. í Danmark er ikki við í prísinum.
Tit síggja meira um frítíðardepilin á teirra heimasíðu www.slettenstrand.dk.


text:
Olja
Faroe Bunkers er nú farið at veita olju út av nýggju goymsluni. Í dag kom 190 metur langa bulk skipið Utviken og bunkraði
Utviken er helst størsta skip sum hevur verið at bryggju í Fuglafirði. Skipið er 190 metur langt og 1800 brutto tons. Skipið varð á veg úr Íslandi og leiðin gekk til Hollands, á vegnum legði tað inn í Fuglafirði at bunkra tungolju. Á hesum sinni vóru 100 tons av olju pumpað umborð á skipið. Utviken er eitt bulk skip. Bulk skip føra fyri tað mesta leysa vøru so sum málm og korn. Utviken hevði vist verið í Íslandi við málmi til verksmiðjurnar, og var nú á veg niður aftur á meginlandið við tómari last.
Eitt so langt skip má nýta olju og tunnilsbryggjuna sum atløgupláss.
Steffen, sum hevur verið við til at seta annleggið upp, eftirkannar og rættar her uppá barnasjúkurnar í annlegginum.
Undir veitingini verða prøvar tiknir fyri at kanna rættað blandingslutfallið. Møguleiki er at veita 200 tons av tungolju um tíman. Tað veldst um hvørjumegin 4 gradir vestur siglt verður. Vestanfyri 4 gradir er loyvt at hava meira svávul í blandingini og tískil eina bíligari olju.
Sjálvt um oljuveitingin nú er komin upp at koyra, so er tó ymiskt eftir at gera á økinum. Her verður økið niðan til tangarnar planerað.
Seinni um kvøldið kom annað stóra skipið Taokas Wisdom til bryggju og bunkraði tað eisini 100 tons av olju.
[20.08.2008 – Jóhan Heri Joensen]


text:
Eingin útskiftari hevur skotið mál fyri Føroyar, síðan Arnbjørn Hansen varð skiftur inn í dystinum ímóti Írlandi á Tórsvølli í 2012.
Hann minkaði tá um munin til 1-2 í dystinum, sum Írland vann 4-1.
Sambært Art Eftekhari, sum skrivar um føroyska A-landsliðið hjá monnum fyri Local.fo, so er tað av stórum týdningi fyri landsliðið, nú tað skal í eldin ímóti Malta um minni enn tvær vikur, at tað hevur vandamiklar leikarar at seta inn, sum kunnu skjóta mál.
Herundir nevnir hann ítøkiliga Jákup Thomsen frá íslendska FH sum dømi um ein, ið hevði verið góður at sett inn.
Art vísir á, at Føroyar hevur tað, sum skal til fyri at vinna dystin ímóti Malta:
- Vit líta øll á, at Lars Olsen (landsliðsvenjari hjá Føroyum) fer at gera sítt heimaarbeiði til lítar. Men tá tað er sagt, so er tað umráðandi fyri Føroyar at finna ein super útskiftara (super sub), sum kann koma inn og avgera dystin.
- Lars Olsen hevur gjørt tað framúr fyri Føroyar, og ein meiriluti av teimum, sum byrja inni hjá Føroyum, spæla uttanfyri landoddarnar, men tú kemur langt við at finna eina kanin í hattinum, og tað hevði verið skilagott av Lars Olsen at skift Jákup Thomsen inn í seinna hálvleiki, sigur Art.
Hann leggur aftrat, at Lars Olsen eigur at byrja við Klæmint Olsen í álopinum fyri at leggja trýst á maltesisku miðverjarnar og síðan skifta ein frískan Jákup Thomsen inn í seinna hálvleiki.
Dysturin ímóti Malta verður leiktur í Malta leygarkvøldið 23. mars. Tríggjar dagar seinni skal føroyska landsliðið aftur í eldin, tá ímóti Rumenia í Cluj.
Les meira her
Um tú veitst okkurt, sum VP ikki veit - skriva so til vp@vp.fo


text:
Stranda Bókasavn er skúlabókasavn og alment bókasavn í einum.
Øll eru vælkomin at læna bøkur á bókasavninum.
Á Stranda Bókasavni eru næstan allar føroyskar bøkur, sum eru komnar út seinastu 30 árini, bæði barnabøkur, ungdómsbøkur, skaldsøgur, stuttsøgur, yrkingar og fakbøkur.
Fakbøkur fevna um mangt og hvat: náttúru, bygdasøgu, list, ævisøgur, mál, uppskriftir, handbøkur – og nógv, nógv annað.
Eisini er eitt úrval av donskum barna- og ungdómsbókum, skaldsøgum og fakbókum.
Ljóðbøkur – bøkur at lurta eftir: skaldsøgur, endurminningar, søga, barnabøkur, ungdómsbøkur. Tær flestu eru sum fløgur, men nakrar eru á kassettubondum.
Bókasavnið er opið soleiðis:
Um dagin:
mánadag: 9:30-10:50
mikudag: 9:30-10:50
hósdag: 9:30-11:45
fríggjadag: 10:30-11:45
Bókasavnið er vanliga opið fríkorterið undan og aftan á tíman, sum tað er opið.
Um kvøldið:
mánakvøld: kl. 18 - 20
og mikukvøld: kl. 19-21
Barnagarðar, pensjonistafeløg og aðrir felagsskapir eru vælkomnir at avtala tíð at koma at vitja bókasavnið.
Tlf. 47 27 35
Bókavørður á Stranda bókasavni er Elin Henriksen
Denne e-mail adresse bliver beskyttet mod spambots. Du skal have JavaScript aktiveret for at vise den.


text:
Nudlavirkið hevur gjørt átak fyri Barnaverndarstovuna, fyri at finna fosturfamiljur. Barnaverndarstova Føroya skrivar soleiðis:
Mánadagin 21. august var kunningarfundur fyri teimum, sum hava víst áhuga fyri at gerast fosturforeldur í sambandi við lýsingarátakið hjá Barnaverndarstovuni í summar.
Vit fegnast um áhugan, ið prógvar, at tað veruliga er hjartarúm millum fólk kring landið. Farið verður komandi tíðina undir at tosa nærri við tey áhugaðu um, hvussu tey kunnu fáa góðkenning sum fosturforeldur. Tá fólk eru góðkend sum fosturforeldur, koma tey í upp í yvirlitið hjá Fosturforeldraskipanini, sum verður nýtt, tá fosturforeldur skulu finnast, ið hóska til einstaka barnið.
Annars ber altíð til at venda sær til Barnaverndarstovuna hjá teimum, ið hava hug at gerast fosturforeldur, og fáa meira at vita.
Átakið hevur rigga væl, og rættiliga nógvar familjur hava vent sær til Barnaverndarstovuna.


text:
Arbeiðsleysi Emmanuel Adebayor tjenar feitt fyri einki at gera. Tann 31 ára gamli leikarin stendur nevniliga á lønarlistanum hjá bæði Tottenham og Manchester City, sambært Aftonbladet.
Svenski miðilin heldur seg vita at framherjin fær einar 1,3 milliónir um vikuna frá Tottenham, og um eina millión í vikupengum frá City.
Um hann ikki skrivar undir nýggja avtalu við eitt annað felag, innan avtalan gongur út við Spurs í juni, kann Adebayor tjena um 96 milliónir krónur fyri at slappa av.
Um tú veitst okkurt, sum VP ikki veit - skriva so til vp@vp.fo


text:
Yvirlit: Hesar fýra áttandapartsfinalurnar verða í vikuskiftinum
Tað er nú greitt, hvørji lið úr "fyrru hálvu" av kappingini hittast í áttandapartsfinalunum í Russlandi.
Mikkjal Thomassen: Skal vera lív í uppgerðini eftir hóskvøldið
KÍ fyrireikar seg í løtuni til uppgávuna á Malta hóskvøldið
Argentina víðari á dramtiskan hátt
Argentina avgjørdi dystin seint í St. Pætursborg, og harvið eru Messi og co. víðari
Íslendingar ov stuttir
Ísland kundi við sigri koma víðari úr bólk D, men tað koppaði ikki til okkara grannatjóð í kvøld.


text:
Ein dystur í Okkara-deildini varð leiktur í kvøld. Hann var í Badmintonhøllini í Klaksvík, har KÍF var á vitjan. Sunnudagin spældu liðini i Kollafirði; tá vann KÍF greitt.
Aftur í kvøld vóru kollfirðingar omaná. Í 1. hálvleiki leikaði sera javnt á, og í steðginum var útiliðið frammanfyri við einum málið. KÍF kom betri út til 2. hálvleik, og uppbygdi sær eina leiðslu, ið var ov trupul hjá klaksvíkingum at innheinta. Mitt í hálvleikinum var munurin fimm mál, og tað var eisini munurin eftir 60 minuttir.
Við sigrinum er KÍF nummar fimm og kann blanda seg upp í stríðið um topp-fýra, ið gevure atgongd til endaspælið um FM.
Team Klaksvík - KÍF 24-29 (9-10)
Toppskjúttar: Hørður F. Sigtórsson 5, Hans Eli Sigurbjørnsson 8
Støðan í Okkara-deildini:
Neistin 15 (10 dystir)
VÍF 13 (10 dystir)
Kyndil 12 (10 dystir)
H71 13 (10 dystir)
KÍF 9 (11 dystir)
StÍF 8 (9 dystir)
Team Klaksvík 2 (11 dystir)
Sunnudagin er fult umfar í deildini:
Kyndil - Neistin
StÍF - H71
VÍF - KÍF
KÍF vann í Klaksvík
Fyri aðru ferð uppá fýra dagar vunnu kollfirðingar á Team Klaksvík og eru nú á 5.plássið.
Teitur Joensen skoraði fimm mál í kvøld. Hann og KÍF vunnu aftur á Team Klaksvík (Mynd: jn.fo)
Ein dystur í Okkara-deildini varð leiktur í kvøld. Hann var í Badmintonhøllini í Klaksvík, har KÍF var á vitjan. Sunnudagin spældu liðini i Kollafirði; tá vann KÍF greitt.


text:
Tá tú byggir egnan bústað
Ætlar tú tær undir at byggja nýggjan bústað, er neyðugt at útvega tær fyribilsstreym, sum skal brúkast inntil húsini eru klár at flyta inn í, og vanligur streymur kann nýtast.
Soleiðis gert tú
- Set teg í samband við løggildan elinnleggjara - Sí yvirlit yvir løggildar elinnleggjarar
- Løggildi elinnleggjarin setir byggistreymsmálara upp og sendir SEV fráboðan við upplýsingum um navn, dagfesting og avlestur. Byggistreymurin skal bara brúkast í byggitíðini. GG! Prísurin fyri byggistreym er 20% hægri enn vanligi prísurin.
- Elinnleggjarin sendir umsókn til SEV um íbinding í elnetið.
- SEV viðger umsóknina og sendir tær rokning við tilboð um íbinding. Gjaldsfreistin er 60 dagar.
- Tá bústaðurin er klárur at flyta inn í og elinnleggingin er liðug, boðar elinnleggjarin SEV frá.
- Um íbindingargjaldið er goldið, kemur eftirlitsfólk frá SEV at sýna innleggingina. Lýkur elinnleggingin lógarásettu krøvini, verður endaliga elinnleggingin bundin í elnetið hjá SEV.
- Byggistreymsmálarin verður frátikin og løggildi elinnleggjarin boðar SEV frá við dagfesting og avlestri. Eftir hetta verður ein endalig uppgerð/avrokning gjørd fyri byggistreymin.
Góð ráð í sambandi við byggistreym
- Minst til at lesa byggistreymsmálaran av javnan, t.d. einaferð um mánaðin. Hetta fyri at tryggja teg ímóti óvæntaðum útreiðslum.
- Vert at minnast til, at hitapumpur kunnu økja munandi um elnýtsluna, serliga um so kalt er í veðrinum, at hitapatrónin slær til. Í summum førum er neyðugt at sløkkja hitapatrónina manuelt. Verður tað ikki gjørt, brúkar hitapumpan óneyðuga nógvan streym, og tað kann gerast sera kostnaðarmikið.
- Neyðugt er eisini við byggistreymi, um størri umvælingar verða gjørdar á bústaðin.
Vert at umhugsa
Minst til, at um tú umhugsar
- Hitapumpu
- Elbil
- Sólpanel
- Vindorku
- Vatnorku
er best at ráðføra seg við elinnleggjaran um hesi viðurskifti beinanvegin. Hetta m.a. tí, at neyðugt tá er við tveimum elmálarum.
Sí eisini


text:
Kunningarstovan í Nólsoy
Kunningarstovan í Nólsoy hevur nógv ár á bakið, ferðavinnan í Nólsoy økist á hvørjum ári. Kunningarstovan húsast í gomlu Pakkhúsinum hjá Petersen, fyrrverandi handil frá 1787 – sama hús sum kafé’in Gimburlombini.
Kunningarstovan fæst við alt frá dagligum fyrispuringum til samskipan av størri tiltøkum, umframt vegleiðing til ferðafólk, sum koma út til Nólsoyar. Tú ert altíð vælkomin inn á gólvið við spurningum, ella send ein t-post ella ring. Ella kom bert inn og boyggj beinini og njót ein góðan drekkamunn frá Gimburlombunum. Vit hava opið hvønn dag frá 10 – 17
UpplatingartíðirMonday - Sunday 10:00 - 17:00
Tiltøk hjá Kunningarstovan í Nólsoy
av


text:
Bresturin, sum hoyrdist nærhendist Nordhavn tokstøðini í Keypmannahavn klokkan 22.15 í gjárkvøldið var eitt álop á skattavaldið.
Tað segði Jørgen Bergen Skov, ovasti fyri løgregluna í Keypmannahavn, á einum tíðindafundi í morgun.
Tvey reingerðarfólk vóru stødd inni bygninginum hjá Skattestyrelsen, tá tað bresti, men hvørgin teirra kom fekk skaða.
- Ein persónur varð raktur av einum petti, sum fleyg gjøgnum luftina uttanfyri. Viðkomandi varð viðgjørdur á skaðastovu, segði politiovastin, sum á tíðindafundinum eisini váttaði, at bresturin ikki var eitt óhapp, men eitt tilætlað álop.
- Vit vita nú fyri vissu, at talan ikki var eitt óhapp, menn eitt álop, og álopið var fyrst av øllum vent móti skattavaldinum, og ikki ætlað at raka fólk, segði Skov politiovasti.
Inngongdin til skrivstovubygningin er oyðiløgd og stórur partur av framsíðuni hevur fingið skaða.
Løgreglan hevur tosað við fleiri vitni, og sigur seg hava onkur spor at ganga eftir í uppkláringararbeiðinum.
Mette Frederiksen (Mynd: EPA)
Álvarsligt brotsverk
Mette Frederiksen, forsætisráðharri, kallar hendingina fyri eitt álvarsligt brotsverk og eina tilætlaða gerð. Tíbetur fekk ongin skaða, leggur hon afturat.
- Tey, sum gjørdu hetta, kundu givið nógvum mein. Tað var eitt heitt summarkvøld, og nógv fólk vóru í økinum, segði segði hon á tíðindafundinum.
Trygdarumstøðurnar kring skattamyndugleikarnar eru nú herdar.
Starvsfólkini hjá Skattestyrelsen arbeiða fyribils heimanífrá, sigur Morgen Bødskov, skattamálaráðharri.


text:
Fyri stuttum varð kanning av fluoreraðum evnum í Norðurlondum lokin, og frágreiðing um kanningarnar er givin út.
Kanningin hevði sum endamál at greina innihaldið av fluorevnum í umhvørvinum, og at finna útav, hvussu stórur partur av hesum fluorevnunum vóru kend millum granskarar og tískil kundu nágreinast. Hetta er áhugavert, tí stórt virksemi hevur verið við at gera nýggj fluorevni seinastu árini. Helst hevur hetta samband við, at evnafrøðiligi ídnaðurin hevur verið noyddur at avmarka nýtsluna av nøkrum av fluorevnunum, eitt nú PFOS og PFOA. Hesi hava óhepnar heilsu- og umhvørviseginleikar, tí tey m.a. hópast upp í føðinetinum.
Kanningin fevndi um Norðurlond, frá Finnlandi í eysturi til Grønlands í vesturi. Tilsamans vórðu 102 sýnir kannað, harímillum sjófuglaegg, fiskur, havsúgdjór og landsúgdjór, yvirflatuvatn, sýnir av vatni og evju frá spillivatnsreinsiverkum. Harafturat vórðu luftsýnir úr nøkrum londum kannað.
Um úrslitini
Eins og tað er vanligt at síggja við dálkingarevnum, sum hópast upp í føðinetinum, var mesta innihaldið av PFAS ávíst í havsúgdjórum og sjófugli, meðan innihaldið í eitt nú vatni og sýnum frá spillivatnsreinsiverkum var nakað lægri (Mynd 1).
Mynd 1. Samlaða innihaldið av PFAS, t.v.s. av fluoroalkylevnum, sum vórðu nágreinað, eru víst sum minsta og mesta innihald, mátað í ymisku sýnissløgunum. Innihaldið í sýnum úr Føroyum er víst við bláum merkjum.
Myndin niðanfyri vísir, hvussu stórur partur av samlaðu fluorevnunum, sum vórðu ávíst í ymisku sýnissløgunum, kundu nágreinast til kend fluorevni. Tann parturin, sum ikki kundi nágreinast, má roknast sum ókend fluorevni í starvsstovukanningarhøpi. Hesi ókendu fluorevnini eru helst fyri stóran part mannagjørd og teljast millum tey 4000 fluoroalkylevnini, sum væntandi verða nýtt í kemiska ídnaðinum nú á døgum.
Mynd 2. Myndin vísir hvussu stórur partur av samlaðu fluorevnunum, sum vórðu ávíst í ymisku sýnissløgunum, kundu nágreinast til kend fluorevni. Tann parturin, sum ikki kundi nágreinast, má roknast sum ókend fluorevni í starvsstovukanningarhøpi.
Norðurlenska samstarvið JNS (nordicscreening.org) skipaði fyri kanningunum, sum vórðu framdar á Universitetinum í Ørebro í Svøríki og á NMBU universitetinum í Noregi, við stuðli frá Norðurlanda Ráðharraráðnum, umvegis norðurlensku NKG og HAV bólkunum og luttakandi stovnum.
Ein føroyskur samandráttur av frágreiðingini sæst her
Øll frágreiðingin kann lesast her
Um tú hevur spurningar ella viðmerkingar er tú vælkomin at ringja til Umhvørvisstovuna, telefon 342400, ella at senda okkum ein teldupost us@us.fo« Aftur
Góðkenning av árinsmeting við Vatns…
23-08-2019
Fimm tey týdningarmestu grønu
09-08-2019
Orkuskiftið – alt er á veg Vindmyll…
31-07-2019
Frágreiðing um nýggj fluororganisk …
31-07-2019
Umhvørviskrøv ísv. útfylling á sjóg…
24-07-2019
Umhvørvisárinsmeting av vindmyllum …
09-07-2019
Umhvørvisárinsmeting av sólorkuskip…
09-07-2019
Stjórin tók avgerðina at seta leiða…
05-07-2019
IRF fingið umhvørvisgóðkenning til …
03-07-2019
Árinsmeting av vindmyllulund í Hoyv…
03-07-2019


text:
Vónandi bara byrjunarfeilir á Vaglinum!
2017-01-04 13:24
Fyrsta útsøgnin hjá nýggja borgarstjóranum í Tórshavnar kommunu er alt annað enn álitisvekjandi.
Ein stórur partur av mest prinsipiellu málunum hjá kommununum verða viðgjørd í Kommunufelagnum, sum eisini er talurørið hjá kommununum og arbeiðir fyri at verja áhugamálini hjá teimum í mun til aðrar viðkomandi partar – eitt nú landsmyndugleikarnar.
Hetta eigur Annika Olsen at vita, tí hon hevur sitið hinumegin borðið meira enn eina ferð.
Tí er einki høpi í at siga, at ein borgarstjóri í Tórshavnar kommunu skal hava sum aðalreglu ikki at vera formaður í Kommunufelagnum, tí hann bara skal arbeiða við kommununi sum útgangsstøði. Soleiðis ber snøgt sagt ikki til at hugsa!
Ein borgarstjóri má gera sína ávirkan galdandi, har sum málini verða viðgjørd – og tað er ofta í Kommunufelagnum. Ið hvussu er tey mál, sum hava felagskommunalan áhuga, og tað eru aloftast tey mest prinsipiellu málini.
Tveitt alt frá sær
Um Annika Olsen heldur hevði sagt, at onkur onnur kommuna nú skuldi sloppið framat ella at formanssessurin eigur at ganga uppá skift, so var tað ein støða, har fokus er á felagsskapin, og at vilja felagsskapinum tað besta. Men at siga, at borgarstjórin í høvuðstaðarkommununi ikki virðir at brúka sína tíð í einum fyri kommununa so týðandi felagsskapi, er bara ikki í lagi.
Nakað heilt annað er, at Annika Olsen – við tí hugburði, sum nýggja býráðssamgongan higartil hevur víst viðvíkjandi bæði Kommunufelagnum og kommunala sjálvræðinum – neyvan hevði verið vald til formann í Kommunufelagnum.
Hon hevur nóg illa sett seg í borgarstjórasessin, so letur hon Fíggjarmálaráðnum fíggjarstýringina hjá kommununum upp í hendur, og letur Mentamálaráðnum upp í hendur at stýra dagstovnunum. Hevði hon viljað nakað annað, enn at varpa ljós á seg sjálva – hevði hon verið ein góður liðspælari – so hevði hon byrjað við at viðgjørt slíkar grundleggjandi spurningar í friði og náðum í Kommunufelagnum.
Byrjunarfeilir
Samgonguskjalið ber somuleiðis boð um vantandi innlit í, hvat er kommunalar uppgávur og hvat er landsuppgávur. Ella eisini er tað bara vantandi virðing fyri tí stóra arbeiði, sum tey nógvu seinastu árini er gjørt fyri at fáa greið markamót millum tað, sum er kommunalt og tað, sum er lands. Sum dømi kann eg nevna, at samgongan sigur, at hon ætlar, at tey eldru nú sjálvi skulu rinda fyri tænasturnar frá kommununi, meðan kommunan skal gera hospice. Hospice er púra greitt eitt landsmál undir heilsuøkinum – ein heilsutænasta frá sjúkrahúsvrekinum til allar borgarar, uttan mun til diagnosu ella aldur.
Vónandi eru hetta bert byrjanarfeilir, gjørdir í bráðræsi, og vónandi tekur nýggja býráðssamgongan annað skinn um bak, tá hon hevur fingið stundir til at stinga fingurin í jørðina. Vónandi vil hon vísa virðing fyri hevdvunnum samstarvslagi og grundleggjandi ábyrgdarbýti millum land og kommunur.
Og vónandi ætlar Tjóðveldi sum størsti flokkur í samgonguni ikki at leggja rygg til hetta, tí ikki mundu teir havnarborgarar vera mangir, ið atkvøddu fyri Tjóðveldi við vón um at uppliva so kavráan liberalistiskan høgrapolitikk í býráðnum.
Vit mugu vóna tað besta enn, men eg stúri, tí tað er skjótt at bróta niður og so vendist ikki aftur. Her skal eitt sera vakið eyga fylgja tykkum.
Heðin Mortensen
fyrrverandi borgarstjóri í Tórshavnar kommunu


text:
Lat okkum menna samstarvið
Javnaðarflokkurin og Tjóðveldi hava arbeitt væl saman. Formenninir hava samstarvað fyrimyndarliga og kemiin millum tingmanningarnar og landsstýrisfólkini hevur verið góð. Onkran kampin hava vit tikið, gamaní, og tað hevur mangan rullað illa, – men hetta hevur ongantið verið orsakað av, at vit hava viljað sloppið av við hvønn annan.
Viljin at vera saman hevur drivið verkið. Orsøkin er, at vit hava verið vitandi um, at vit eru tey, sum vilja tann politikk, sum er førdur, og at andstøðan vil nakað heilt annað. Hon vil bakka fiskivinnunýskipan og hjúnarbandlógina aftur. Hon var ímóti yvirtøkum og heldur lítið um, at vit fastfrystu blokkin. Hon var ímóti pensjónsnýskipanini og heilsunýskipanini. Hon er bara meira konservativ enn vit eru, og dámar betri tað, sum var, heldur enn broytingar.
Men í øllum hesum viljanum at vilja verða saman, so hendir tað nokkso týpiska, at ein, sum ikki hevur verið partur av hvørki tingmanning ella landsstýrismanning loypir á samstarvið uttanifrá. Ósemjurnar verða dyrkaðar og leitað verður eftir feilum. Nokkso týpiskt. Hevur tú ikki verið partur av semjunum og tí slakan, sum tín flokkur noyðist at liva við, so kennir tú onki til orsøkina og viljan at verða saman.
Á síðu 7 í Sosialinum mikudagin takkar Sjúrður fyri undirtøkuna og á síðu 10 í SAMA blaðið loypir hann á Tjóðveldi. Onkur heldur nokk, at hetta er góður stílur, og “gev teimum bara, so hatturin passar”; men tað eru eisini tey, sum halda, at tað hevði klætt einum vinnara betri at verða eyðmjúkur og latið vera við at traðka so beinanvegin á tey, sum júst hava tapt. Eisini tí, at tey flestu av okkum í Tjóðveldi alment hava róst og ynskt Sjúrði til lukku við sigrinum – fáar dagar framman undan álopið.
Tað, sum eisini kann undra er, at orsøkin til álopið á Tjóðveldi, er at okkara fyrrverandi tingmaður, nú ásannar, at Tjóðveldi er ein – og haldið tykkum fast – ein loysingarflokkur!
Jú, so er. Men fyri tað, vita vit eisini væl, at loysingin kemur ikki eftir einum degi. Vit vita eisini, at loysingin er eitt samstarv millum fleiri flokkar, og ein avgerð, sum føroya fólk í síðsta enda á eini fólkaatkvøðu skal taka. Vit vita eisini, at ongin konvoy siglur skjótari enn tað aftasta skipið.
Men tað ironiska er, at nógv sum ræðast orðið loysing, vilja tað sama sum tjóðveldi. Tað skal bara ikki eita loysing.
– Fólkaflokkurin sigur seg vilja hava fullveldi eftir einum skipaðum leisti, (sum er tað sama sum loysing),
– Javnaðarflokkkurin sigur seg vilja hava ríkjasamband, sum er, at Danmark og Føroyar eru saman,sum tveir javnbjóðis partar (sum er fullveldi! Sum væl eisini er nær í familju við loysing) og
– Sjálvstýrið vil sjálvstýri stig fyri stig, (sum er fullveldi, bara við longri skotbrái enn onnur).
– Sambandið sigur, at tey vilja ein sjálvberandi búskap, (sum er tað sama sum at vilja av við blokkin).
So her er grundarlag fyri at samstarva við allar flokkar um loy… – nei eg meini ríkjasamband ella sjálvstýri og enntá fullveldi.
Annars, so kann Tjóðveldi samstarva við allar flokkar. Vit útihýsa ongum flokkum, áðrenn eitt val. Vit seta heldur onki ultimatum. Tað er ikki tann eini ella hin flokkurin, sum í sær sjálvum er trupulleikin. Tað er tá heldur politikkurin, sum flokkurin krevur ella gevur, sum er avgerandi og kemiin millum samgonguflokkarnar, sum er avgerandi, tá ið samgonga verður skipað.
Gott hevði verið, um vit nú miðja eftir einum góðum dialogi og samstarvsanda, heldur enn at bróta tað niður, sum er bygt upp.
Haldi, at hendan samgongan hevur verið fyrimyndarlig, tá ið tað kemur til at avgreiða mál, og tá ið tað kemur til góða kemi. Latum okkum halda fast um tað, um veljarin gevur okkum meiriluta á valinum í august.
Annita á Fríðriksmørk.


text:
Orð: Kajfinn Hammer
Lag: Av nya tidens flöden din själ er tom och trött / Christina Imsen
Viðmerking: Yrktur í 1999.
1. Tá fjøll og múrar reisast og køva vilja teg,
og andaherlið mikil runt um teg reisa seg;
tú einsamallur stendur, so fáan stríðsmann sá,
sum sannleiksorðið hevjar – teir allir viku frá!
Niðurlag: Um hav og streymar brúsa, fór alt um teg í sor,
ein útveg tó tær opnar Guðs lyftisríka Orð;
har rist í Sínar hendur Hann ævigt hevur teg,
mót tær ei helheims portur og kreftir standa seg!
2. Tá máttloysi tú kennir um hjartað sígur tjúkt,
tín trúgv er við at svíkja, tín síðsta megi brúkt;
ógongdar, djúpar gjáir seg opna fyri tær,
Mín Guð, mín Guð!, tú rópar, hví fórst Tú, Guð, frá mær?
3. Tá kær og elskað systkin tær bakið vendu her,
sum Demas fóru frá tær – so meinlík hesi verð;
og sundurbrotið hjartað í stúran venar seg,
ei út úr stríð og mótgongd tú hómar nakran veg.
4. Tá tap og sjúka hóttir og ikki eira teg,
tú ongan útveg hómar, úr trongdum ongan veg;
og tó í bøn tú stríðir er Himmalin sum blýggj,
tá gloym ei, at sum barn Guðs tú staddur ert í kríggj!
5. Hann hevur ikki lovað, at tær skal gangast væl,
men bert, um út tú heldur, tín sál skal gerast sæl!
Ígjøgnum trongdir kemur í Ríki Guðs ein inn,
á hetta Orðið dagligt teg sjálvan støðugt minn.
6. Men eitt Hann hevur lovað: Hann frá tær aldri fer,
um alt so um teg rapar, ígjøgnum alt Hann ber.
Hann gevur ikki stein, tá um breyð tú biðja man,
um øll og alt man svíkja, tó trúfastur er Hann.


text:
Í Dimmu nr. 15 frá 20. Januar 2012, skrivar Líggjas í Bø, eitt lesarabræv, sum hann kallar “Drotningin og hennara riddarar”. Í lesarabrævinum vísir hann staðiliga á, at føroyingar, sum limir í norska ríkinum leingi vóru í felagsskapi við Danmark um m.a. kong, og at tann felagsskapurin ongantíð er avtikin. Hann vísir á, at danska kongsveldið í øldir hevur roynt at heilavaska føroyingar til at vera danir. Vit hava biðið fyrrverandi tingmann, Tórbjørn Jacobsen, gera viðmerkingar til hendan spurningin, sum Zakarias Wang, fólkalívsfrøðingur, hevur havt frammi í nógv ár.
2. partur
Tað var ein vanlukka, at heimastýrislógin gjørdist ein politiskur veruleiki í Føroyum. Rættur og ábyrgd vóru sogin úr politiska merginum, og tað kann skjalprógvast, at fyri hvønn dag síðani hava vit flutt okkum longur burtur frá tí avgerðini, sum Fólkaatkvøðan vildi. Í skjølum frá hesi tíðini hava vit eisini fingið at vita, at tað var hetta danir vildu.
Loysingarmenninir vóru politiskt húsvillir eftir tað sum hendi í 46, 47 og 48. Fólkaflokkurin gjørdist alt meira lunkaður, fyrst rýmdu teir av tingi eftir kongsins boðum, og táið teir kastaðu saman við Sambandsflokkinum í 1950, tá var tann skriðan lopin endaliga. Hvussu teir hava hugsað sær, loysingarmenninir, at málið kundi vendast aftur á beint, er ilt at siga.
Helst hava teir grunað leingi um hetta, tí Tjóðveldisflokkurin verður ikki stovnaður fyrrenn í mai mánaða í 48. Stutt eftir, at ein meiriluti á tingi hevur samtykt donsku heimastýrislógina. Giti, at teir vildu halda fram við eini fólkarørslu fyri loysing samstundis sum hendan gjørdist partur av parlamentariska segmentinum, sum ein avantgarda, ið var røddin og argumentið hjá rørsluni innan tinggátt. Í einum hjálandi er hetta ein trupul leið, eitt tvíeggjað svørð.
Hinvegin, so er tað skjótt, at ein flokkur hongur í “leysum lofti”, um hann bara førir fram national sjónarmið. Býr ongin annar strukturur í honum, so hevur hann ongan tilverurætt í longdini. At Erlendur gjørdist formaður í Fiskimannafelagnum, broytir hesi viðurskifti. Serliga eftir at hann gjørdist tingmaður og formaður í bæði flokki og fiskimannafelag. Eftir tað hevur flokkurin valt síðu í vinstra/høgra spurninginum.
Nú er flokkurin ein vinstraflokkur, ið samstundis skal samansjóva sjónarmiðini hjá øllum teimum, ið vilja loysing, bæði høgru og vinstrumegin miðjuna í praktiskum politiskum spurningum. Søguliga hevur flokkurin verið partur av øllum teimum rákum, sum hava havt ein nationalan brodd í sær.
Verkføllini í fimmtiárunum vóru slagið um tær sosialu Føroyar meðan NATO-málið, fiskimarksmálini, EEC-málið og fullveldismálið í 90-unum vóru mál, har flokkurin var í broddi fylkingar. Men ivaleyst er tað ein sannroynd, at flokkurin í alt ov stóran mun gjørdist ein partur av tí donsku heimastýrislóg, sum danir ætlaðu skuldi binda Føroyar tættari at Danmørk.
At fullveldisroyndin í 98 ikki eydnaðist var eitt bakkast. Ein politisk tragedia. Politisku bøllingarnir hjá Fólkalfokkinum hildu ikki, táið tað kom til skarpskeringar. Nyrup vitsti hvat hann gjørdi, táið hann hótti við 4-ára skiftistíðini í ríkisveitingini. Síðani hava vit livað í einum nationalum vacuum. Og skilið er hareftir.
Tað var ein vanlukka, at heimastýrislógin gjørdist ein politiskur veruleiki í Føroyum, staðfestir Tórbjørn Jacobsen.
--------------------
Næsta grein: Loysingin kemur ikki gjøgnum Løgtingið, sigur Tórbjørn Jacobsen...


text:
Yngul- og ætikanning 2019
Í seinnu helvt av juni var Magnus Heinason á yngul- og ætikanning á Landgrunninum og Føroyabanka. Hetta eru afturvendandi kanningar, sum hava til endamáls at kanna yngulin frá gýtingini í vár, umframt ta pelagisku vistskipanina undir Føroyum. Við støði í hesum fæst ein fatan av liviumstøðum og útlitum hjá fiski og sjófugli.
Sum heild var lítið av yngli í ár í mun til onnur ár, tó at 2018 eisini var eitt vánaligt ár. Yngulin var smáur í mun til onnur ár og tað er vanligt, tá tað er lítið til av yngli.
Á Landgrunninum vóru nøgdirnar av toski, hýsu, nebbasild og hvítingsbróðri minni enn miðal. Hinvegin var væl av hvítingi í mun til onnur ár.
Á Føroyabanka var somuleiðis lítið av toski og hýsu. Men væl var av hvítingi og serliga hvítingsbróðri og nebbasild. Nøgdirnar av yngli á Bankanum eru tó næstan altíð minni enn á Landgrunninum.
Undanfarin ár hava víst, at eitt greitt samband er millum gróður og tey hægru liðini í føðiketunum á Landgrunninum. Í ár er gróðurin á Landgrunninum tætt við miðal. Várgróðurin kom tó seint og hann vaks ikki rættiliga fyrr enn í juni. Sannlíkt er, at tann seini várgróðurin kann hava darvað yvirlivilsi og vøkstri av fiskalarvum í mai mánað.
Væl var av djóraæti, bæði á Landgrunninum og á Føroyabanka. Reyðæti, sum hevur týdning sum føði hjá fiskalarvum seint í mai og eisini í juni, var sum heild smátt á Landgrunninum, helst tí at nøringin er byrjað seint, orsakað av tí seina várgróðrinum.
Les túrfrágreiðingina her.


text:
15. juli 2019Nr. 105
Kunngerð um krøv til sigling við motorriknum stuttleikafari við skrokklongd undir 4 metrar
(Vatnskutarakunngerðin)
Við heimild í § 8, stk. 5, § 10, stk. 2 og § 24, stk. 3 í løgtingslóg nr. 63 frá 3. juli 1998 um manning av skipum, § 2, stk. 5, § 7, § 15, stk. 2, § 31 og § 49, stk. 2 í løgtingslóg nr. 165 frá 21. desember 2001 um trygd á sjónum og í samráð við Sjóvinnustýrið verður ásett:
§ 1. Henda kunngerð ásetur førleikakrøv og krøv til sigling við vatnskutara, luftpútufari og øðrum líknandi fari, ið er bygt til at verða ført av persóni, ið situr ella stendur á skrokkinum.
§ 2. Førari av fari, fevnt av § 1, skal:
1) hava fylt 16 ár, og
2) hava føraraprógv frá góðkendum skeiðsveitara.
§ 3. Førari av fari, fevnt av § 1, skal undir siglingini hava við sær skjalprógv fyri, at krøvini í § 2 eru lokin. Skjalprógvið skal verða víst Sjóvinnustýrinum, løgregluni ella øðrum eftirlitsmyndugleika, tá biðið verður um tað.
§ 4. Ein og hvør, ið siglir við fari, nevnt í § 1, skal nýta bjargingarvest og skal vera ílatin hóskandi kuldabjálvandi drakt.
Stk. 2. Hevur kuldabjálvandi draktin flotføri, eins og bjargingarvestur, verður ikki kravt at brúka bjargingarvest.
§ 5. Kommunur ella aðrir myndugleikar, ið hava heimild at áseta nærri reglur um sigling á sjógvi ella á vøtnum í sínum øki, kunnu søkja Sjóvinnustýrið um, at ávíst øki í kommununi verður undantikið krøvunum í hesi kunngerð í ávíst tíðarskeið.
§ 6. Brot á §§ 2-4 verður revsað við sekt.
Stk. 2. Feløg og aðrir løgfrøðiligir persónar verða revsaðir sambært reglunum í 5. kapitli í revsilógini.
§ 7. Henda kunngerð kemur í gildi dagin eftir, at hon er kunngjørd.
Stk. 2. § 2, nr. 2 kemur í gildi 1. januar 2021.
Uttanríkis- og vinnumálaráðið, 15. juli 2019
Poul Michelsen (sign.)
landsstýrismaður
/ Herálvur Joensen (sign.)


text:
21 Uppskot til samtyktar um Fųroyar sum eitt valdųmi
A. Upprunauppskot
B. 1. višgerš
C. Oršaskifti viš 1. višgerš
D. Nevndarskjųl
E. Įlit
F. 2. višgerš
G. Oršaskifti viš 2. višgerš
Įr 2006, 25. oktober, legši Kįri P. Hųjgaard, lųgtingsmašur, vegna Sjįlvstżrisflokkin fram soljóšandi
Uppskot
til
samtyktar
Lųgtingiš heitir į landsstżriš um at leggja fyri Lųgtingiš lógaruppskot um val til Fųroya Lųgting undir hesum fortreytum:
Fųroyar verša skipašar sum eitt valdųmi.
Tingmannatališ veršur įsett til altķš at vera 33.
Višmerkingar:
Fyrimunir og vansar eru viš ųllum valskipanum, men įsannast mį, at verandi valskipan er alt ov tilvildarlig. Ofta er stųrsti flokkur ķ atkvųšum ikki stųrstur ķ tingmannatali, veljarar ķ stųrru valdųmunum eru undirumbošašir, veljarar ķ smęrru valdųmunum fįa ikki altķš hųvi at velja ķmillum allar politisku flokkarnar, iš stilla upp, og veljarar kring landiš sleppa ikki at atkvųša fyri valevnum śr ųšrum valdųmum.
Sjįlvstżrisflokkurin legši ķ 2005 fram lųgtingsmįl nr. 8/2005 um broytingar ķ lųgtingslóg um val til Fųroya Lųgting. Uppskotiš bar ķ sęr:
· at tališ av valdųmum varš fękkaš viš at leggja saman smęrru valdųmini;
· at tališ av valdųmisvaldum varš tillagaš fólkatalinum, tó so at smęrru valdųmini framvegis fingu įvķsa yvirumbošan ķ talinum av valdųmisvaldum;
· at tingmannatališ kundi hękka til 33, iš er mest loyvda tal eftir stżrisskipanini; umframt
· at fariš var til Sainte-Leguės bżtistųl (1,3,5 osfr heldur enn 1,2,3 osfr).
Hetta uppskotiš hevši bųtt munandi um skipanina. Bżtiš millum flokkannar hevši veriš matematiskt ręttari, bżtiš millum valdųmini hevši veriš rķmiligari, valkostirnir hjį veljarum um alt landiš fjųlbroyttari, og tingmannabżtiš somikiš rętt, at ofta hevši ikki veršiš brśk fyri ųllum fimm eykavaldu tingfólkunum.
Lųgtingiš tók ikki undir viš uppskotinum vķsandi til, at landsstżrismašurin arbeiddi viš mįlinum, og hevši sett bólk at gera uppskot til nżggja skipan.
Taš uppskotiš er nś komiš fram, og lųgtingslimir eru kunnašir, men enn rųkist einki fyri, at landsstżrismašurin fer at bera taš ķ tingiš. Nógv bendir į, at uppskotiš hjį serfrųšingunum helst er soleišis hįttaš, at taš fer ikki at vinna frama, serliga tķ taš ber ķ sęr, at vališ ķ roynd og veru blķvur gjųrt upp, sum um Fųroyar vóru eitt valdųmi. Serfrųšin męlir til, at valśrslitiš ķ valdųmunum skal vķkja fyri landsśrslitinum soleišis, at flokkur, iš stendur til at fįa mann valdan lokalt, kortini missir hann.
Serfrųšiuppskotiš hevur sostatt hesar vansar:
· taš kįvar śtyvir, at veruliga skipanin er Fųroyar sum eitt valdųmi;
· taš loyvir ikki fólki at atkvųša fyri valevnum śr ųšrum valdųmum;
· taš hevur viš sęr ókiljandi śrslit ķ einstųku valdųmunum.
Tessvegna veršur uppskotiš um at skipa Fųroyar sum eitt valdųmi lagt fram. Uppskotiš skal fįa greišu į, um meiriluti er ķ Lųgtinginum fyri at hava Fųroyar sum eitt valdųmi.
Fyrmunir viš at skipa Fųroyar sum eitt valdųmi eru at:
· allir veljarar verša settir javnt:
· allir veljarar fįa somu umbošan;
· allir veljarar fįa somu valkostir;
· ųll valevni kunnu sųkja sęr stušul um alt landiš;
· allir flokkar verša javnt settir;
· valstrķšiš veršur meiri merkt av landspolitikki.
Hildiš veršur, at neyšugt er at velja įvķst tingmannatal, um Fųroyar gerast eitt valdųmi. Stżrisskipanin loyvir upp til 33, iš sum ólķkatal hevur tann fyrimun, at taš vanliga ikki fer at standa į jųvnum, um tingiš er fullmųtt.
Eitt annaš, sum talar fyri, at Fųroyar verša eitt valdųmi, er frįbošan landsstżrismansins um samanlegging av kommunum, iš eftir ętlan fer at minka tališ av kommunueindum til 7. Tį verša taš stórar og fólkarķkar eindir, sum veruliga koma at geva landspolitikkarum mótspęl.
Vķsir taš seg, at almenna oršaskiftiš og umrųšan į Lųgtingi sżna undirtųku fyri Fųroyum sum eitt valdųmi, eigur landsstżriš at leggja fram uppskot um nżggja vallóg, įšrenn verandi valskeiš er runniš.
1. višgerš 9. november 2006. Mįliš beint ķ ręttarnevndina, sum tann 6. desember 2006 legši fram soljóšandi
Įlit
Sjįlvstżrisflokkurin hevur lagt mįliš fram tann 25. oktober 2006, og eftir 1. višgerš tann 9. november 2006 er taš beint ręttarnevndini.
Nevndin hevur višgjųrt mįliš į fundum tann 20. og 30. november og 4. desember 2006.
Undir višgeršini hevur nevndin havt fund viš Petur Zachariassen, lektara ķ stųdd- og hagtalsfrųši, og landsstżrismannin ķ innlendismįlum. Frį Petur Zachariassen fekk nevndin skjal, sum lżsti valevni viš fleiri enn 100 persónligum atkvųšum į lųgtingsvalinum 2004, og landsśrtslit frį grųnlendska landstingsvalinum ķ 2005.
Undir višgeršini hevur nevndin bżtt seg ķ ein meiriluta og ein minniluta.
Ein meiriluti (Alfred Olsen, Kristian Magnussen, Poul Michelsen, Marjus Dam, Sverre Midjord og Finnur Helmsdal) ķ nevndini vķsir į, at landsstżrismašurin arbeišir viš at endurskoša valskipanina og mišar ķmóti at koma ķ Lųgtingiš viš einum uppskotiš ķ hesi tingsetu, tķ męlir meirilutin Lųgtinginum frį at samtykkja uppskotiš.
Ein minniluti (Bill Justinussen) hevur hesar višmerkingar:
Fųroyar eru landafrųšisliga eitt lķtiš ųki. Frįstųšan millum ymsu valdųmini er sera lķtil, og flestu fųroyingar kenna til višurskifti kring alt landiš. Somuleišis eru flestu valevnini kend frį sunnast til noršast, og eru tķ vęlegnaš at verša vald av ųllum fųroyingum. Fyri veljarar ķ smįu valdųmunum eru valmųguleikarnir sera avmarkašir, og veršur lokala umbošanin ofta taš mest umrįšandi atlitiš. Veljarar hava ikki somu mųguleikar at velja ķ mun til t.d. politisku hugsjónina, tķ taš frammanundan ķ sjįlvari valskipanini er mestsum avgjųrt, hvųr flokkur fęr tingumbošan. Tķ er skjótt hjį einum veljara ķ lķtlum valdųmi at hugsa, at atkvųšan fer fyri einki. Hendan skipanin er tķ avmarkandi bęši fyri veljaran sjįlvan og fyri uppstillašu valevnini.
Minsta krav hjį einum veljara mį vera, at hann kann hava mųguleika at velja millum allar uppstillašar flokkar og hava eina vón um, at flokkurin fęr umbošan. Um Fųroyar verša eitt valdųmi, veršur mųguligt hjį ųllum veljarum frķtt at velja viš ųllum atlitum bęši landafrųšisliga, hugsjónarliga og persónligt. Soleišis fįa allir fųroyingar eins mųguleika at taka lut ķ fólkaręšinum, og allar atkvųšur hava sama virši og sama gildi.
Um politikarar verša meiri ella minni landspolitikarar, veršur sjįlvandi upp til tann einstaka, sum veršur valdur. Stóri vinningurin viš hesum uppskoti er, at einstaki veljarin hevur fult fręlsi at velja, og kann sjįlvur velja sķni atlit.
Viš hesum višmerkingum tekur minnilutin undir viš mįlinum og męlir Lųgtinginum til at samtykkja uppskotiš.
2. višgerš 12. desember 2006. Uppskot til samtyktar fall 11-1-18. Uppskotiš sostatt falliš. Mįliš avgreitt.


text:
Hallbera F. West vart ph.d. á Fróðskaparsetrinum
Fríggjadagin 16. november vardi Hallbera F. West ph.d.-ritgerð sína við Fróðskaparsetur Føroya. Ritgerðin kallast: MP Firefighting: When do MPs hold government accountable?
Verjan, sum var í Kongshøll í Sjóvinnuhúsinum, gekk sera væl. Tað var nógv fólk og lýddi á, so nógv, at ein av metingarmonnunum helt, at tað var tað mesta, hann hevði upplivað til slíkt høvi.
Hans Andrias Sølvará, dekanur, leiddi verjuna. Eftir at hann hevði greitt frá mannagongdini, fekk Hallbera F. West høvi at leggja fram sítt arbeiði og niðurstøður.
Fyrsti andmælingur var Ólafur Þ. Harðarson, professari á Háskóla Íslands. Hann legði út við at rósa Hallberu fyri framløguna, sum hann helt tók væl samanum ritgerðina. Hann rósti ritgerðini, sum metingarnevndin helt vera góða, klára og væl skipaða. Hann helt grundgevingarnar vera góðar og greiðar í flestu førum og segði, at ritgerðin er væl grundað ástøðiliga. Hann setti síðani fleiri spurningar, sum Hallbera fekk høvi at svara.
Annar andmælingur var Kaare Strøm, professari á UC San Diego í USA. Hansara spurningar vóru m.a. um nýtsluna av ástøði.
Asbjørn Skjæveland, lektari, Aarhus Universitet, sum var formaður í metingarnevndini, var síðsti andmælingur. Hann spurdi nærri um, hvat Hallbera sjálv helt um føroysku skipanina útfrá síni gransking.
Hallbera greiddi væl frá sínum arbeiði og valunum, sum hon hevur gjørt ávegis. Hetta var eisini niðurstøðan hjá formanninum, tá hann takkaði fyri verjuna aftaná knappar 3 tímar við framløgum og kjaki.
Aftaná ein stuttan fund segði Asbjørn Skjæveland, at teir høvdu verið positivir um ritgerðina, eftir at hava lisið hana, og vóru enn meira sannførdir eftir verjuna. Ein samd metingarnevnd mælti tí til, at Hallbera F. West fekk tillutað ph.d.-heitið.
Sigurð í Jákupsstovu, rektari, handaði síðani prógv frá Fróðskaparsetrinum. Prógvið frá Aarhus Universitet verður latið seinni, sum siðvenja er har.
Hallbera hevur verið innskrivað bæði á Fróðskaparsetrinum og á Aarhus Universiteti. Vegleiðarar hava verið Helene Helboe Pedersen, lektari, Aarhus Universitet, Beinta í Jákupsstovu, professari, Høgskolen í Molde og knýtt at Fróðskaparsetrinum, og Jens Blom-Hansen, professari, Aarhus Universitet.
Verkætlanin er stuðlað av Granskingargrunninum. Sí Stuðulsyvirlitið her
Verjan var stroymd, til ber at síggja alla upptøkuna her
Á myndini eru frá vinstru: Kaare Strøm, Beinta í Jákupsstovu, Asbjørn Skjæveland, Hallbera F. West, Ólafur Þ. Harðarson, Helene Helboe Pedersen og Jens Blom-Hansen
(c) setur.fo


text:
Árliga Fossánesrenningin verður í morgin
Aftur í ár fer Treysti at skipa fyri rennikapping á norðuri á Fossánesi
Hetta verður 15. ferð Treysti skipar fyri summar rennikapping norðuri í Sundi. Luttøkan hevur altíð verið góð norðanfyri, og tí vónar Treysti, at hon verður góð aftur hesaferð. Kappingin er skipað á sama hátt, sum seinasta ár, har norðuri á Fossávegnum (vegurin til Skúlan á Fossánesi).
Rutur, teinar og aldursbólkar verða teir somu sum seinasta ár. Kappingarnar byrja kl. 14.00 við teimum yngstu bólkunum. Tað verður kappast hvør sær fyri gentur og dreingir, men um bólkarnir eru smáir, so renna gentur og dreingir samstundis. Tá ein bólkur er avgreiddur, verður næsti bólkur sendur avstað. Kappast verður í hesi raðfylgju í hesum bólkum:
kl. 14.00
Gentur & Dreingir f. 2013 ella seinni 400m
Gentur & Dreingir f. 2011-2012 400m
Gentur & Dreingir f. 2009-2010 600m
Gentur & Dreingir f. 2007-2008 600m
Gentur & Dreingir f. 2003-2006 800m
kl. 14.30
Kvinnur & Menn f. 1974-2002 2,4 km
Kvinnur & Menn vet. f. 1964-1973 2,4 km
Kvinnur & Menn supervet. f.1963 ella fyrr 2,4 km
Heiðursmerkir, sum eru stuðlaði av Fossábúðini, verða latin til nr. 1, 2 og 3 í øllum bólkum.
Tilmelding
Tilmelding fer fram á staðnum millum kl. 13.15 og kl. 13.45. Startur og mál verður niðri á vegnum til Skúlan á Fossánesi. Børnini renna har norðuri frá og heimeftir at venda og norður aftur á mál, meðan tey vaksnu renna har norðuri frá, heim ígjøgnum Norðdepli, norður aftur eftir Ovaravegi og á mál. Luttøkugjald kr. 20 fyri børn og kr. 50 fyri vaksin.
Øll eru vælkomin at vera við !


text:
Tann 12. mai 2011. Hetta er forsíðan á heimasíðuni hjá Tórshavnar Manskóri. Á heimasíðu okkara finna tygum ymiskt tilfar um kórið, skrivligt tilfar, myndir, ljóðupptøkur við og uttan myndir (videoløg) og ymiskt annað, - og enntá kunnu tygum gera viðmerkingar í gestabók okkara, so - væl komin!
Niðanfyri er eitt yvirlit yvir fløgurnar.
Fyrsta fløgan hjá Tórshavnar Manskóri kom út í 1997, og eitur rætt og slætt »Tórshavnar Manskór«, og á hesi fløgu eru millum aðrar teir mergjaðu sangirnir »Føroyar mítt land« og »Við strondina stóð eg tá ódnin brast á«, sum hevur heitið »Ódn«, eisini er tann gamli føroyski sálmurin »Som den gyldne sol frembryder«, sum Jákup Dahl týddi og sum Heri Eysturlíð arrangeraði fyri manskór, - umframt fleiri aðrir góðir sangir á ymsum tungumálum.
Her er perman til fløguhúsan, vilt tú síggja fløguhúsan í góðari góðsku skalt tú trýsta á myndina - hav tol, tað kann taka eina løtu!
Fløgan er til keyps hjá tutlrecords.com ella hjá power.fo
Onnur fløgan hjá Tórshavnar Manskóri kom út í 1999, og eitur »Vit eru Føroyingar«, eftir fyrstu reglu í tí ironisku yrkingini »Kvæði fremsta framtakskappa landsins« (Orð: Regin Dahl/Lag: Kári Bæk) um at vera mentaður føroyingur. Á hesu fløgu eru fleiri sangir frá eini melodikapping, sum vit høvdu 25. mai 1996, og eisini fleiri sangir á eitt nú íslendskum og donskum. Síðsta lagið er tjóðsangur okkara soleiðis sum Peter Alberg, vanliga nevndur Petur í Geil, skrivaði hann.
Her er perman til fløguhúsan, vilt tú síggja fløguhúsan í góðari góðsku skalt tú trýsta á myndina - hav tol, tað kann taka eina løtu!
Fløgan er til keyps hjá tutlrecords.com ella hjá power.fo
Triðja fløgan hjá Tórshavnar Manskóri kom út í 2008, og eitur »Væl má gagnast!« eftir síðstu reglu í tí skemtiliga sanginum »Matlepin« hjá Nyholm Debes. Harnæst er fløgan tann fyrsta føroyskt frammleidda fløgan í »surround«, tað vil siga, at lurtarin verður umgirdur av ljóði eins og í einum góðum konsertsali. Á fløguni eru trý løg av ljóði: 1) Super Audio 5.1 »surround« 2) Super Audio Stereo, og 3) vanligt stereo. Á fløguni eru sangir úr Bulgaria, Danmark, Íslandi, Amerika og eisini eru fleiri góðir solistar við á fløguni: Andrias Reinert, Peter H. Niclasen, Fróði D. Sandoy, Birgir Krossteig og aðrir.
Her er perman til fløguhúsan, vilt tú síggja fløguhúsan í góðari góðsku skalt tú trýsta á myndina - hav tol, tað kann taka eina løtu!
Fløgan er til keyps hjá tutlrecords.com ella hjá power.fo
Fjórða fløgan hjá Tórshavnar Manskóri kom út í 2009, og eitur »KANTATA TIL 900 ÁRA ÓLAVSØKUHÁTÍÐINA« vanliga nevnd »Ólavsøkukantatan«, sum Edw. Mitens og J. Waagstein gjørdu til Ólavsøkuhaldið í 1930, til minnis um Ólav Kong Haraldsson, sum fall í 1030. Á fløguni eru allir sjey partarnir í kantatuni, umframt inngangssangurin »Fjallprúða heim« og útgangssálmurin »Harra Guð títt dýra navn og æra«. Solistar eru Peter H. Niclasen og Mouritz Mohr. Eftir inngangssangin er ein sera hittinorðað røða, sum Petur Øster hevur skrivað og sum Uni Arge lesur.
Her er perman til fløguhúsan, vilt tú síggja fløguhúsan í góðari góðsku skalt tú trýsta á myndina - hav tol, tað kann taka eina løtu!
Fløgan er til keyps hjá tutlrecords.com ella hjá power.fo
Til ber at fáa Tórshavnar Manskór at syngja til ymisk privat tiltøk, so sum føðingardagar og líknandi. Støddin av kórinum veldst um, hvussu nógv pláss er. Talan kann vera um eitt lítið kór (12 - 16 mans), eitt stórt kór (30 - 36 mans) ella onkrastaðni har ímillum. Sungið kann vera í millum 2 - 8 sangir úr sangskrá kórsins. NB.: Tað ber ikki til hjá kórinum at syngja í vanligari arbeiðstíð.


text:
Skjótt er alt fullgjørt, hugsaði hann við sær sjálvum, meðan hann stóð í køkinum. Hann visti ikki, hvaðani orðið fullgjørt kom, men tað var orðið, hann brúkti. Tað kom óvæntað upp, tá ið hann sá spegilsmyndina av sínum egna andliti við einum óreinum skálkabrosi í køksrútinum. Hann líktist einum djevli. Skjótt er alt fullgjørt, endurtók hann, og nú segði hann tað við sítt egna andlit í køksvindeyganum. So fór hann inn í stovuna at borðreiða.
Hetta brotið er tikið úr bókini um ellivu ára gamla Gilbert, sum ikki tolir egg. Gilbert eigur eina pápasystur, sum, hóast hon veit at hann ikki tolir egg, gevur honum mat við eggi í, og tað letur Gilbert ikki á sær sita...
Aftur


text:
Sambandsflokkurin: Magnus Rasmussen, løgtingsmaður fyri Sambandsflokkin, fer á tingfundinum mikudagin 13. februar at seta Sirið Stenberg, landsstýriskvinnu í heilsumálum, ein munnligan fyrispurning um demensøkið
Løgtingsmaðurin spyr fylgjandi:
1. Hvussu gongur við at orða ein yvirskipaðan demenspolitikk?
2. Hvussu nógvir landsdemenssamskiparar eru settir/ í starvi?
3. Hvussu gongur við at seta tilmælini í verk, sum álitið frá 2015 mælir til?
Í viðmerkingunum til munnliga fyrispurningin sigur Magnus Rasmussen, løgtingsmaður, at á vári í 2015 kom út álit við heitinum: “Eitt demensvinarligt samfelag - Gloymsk, men ikki gloymd”. Álitið er rættiliga greitt og kemur m.a. við 14 ítøkiligum tilmælum, hvussu farast kann fram í hesum máli. Eisini er kostnaðarmeting viðløgd fyri verksetan av hesum ymisku tilmælunum.
Eitt av teim 14 tilmælunum er, at orðaður verður ein yvirskipaður demenspolitikkur, har farið verður undir miðvísa skipan av Føroyum sum “Demensvinarligum samfelag”.
Eitt annað av tilmælunum er, at tað verð settir fimm landsdemenssamskiparar, sum verða settir sentralt, men virka lokalt, t.v.s. kring landið.
At enda sigur Magnus Rasmussen, løgtingsmaður, í sínum viðmerkingum, at nú fýra ár eru farin, síðani álitið varð handað landsstýrinum, so er áhugavert at frætta frá landsstýriskvinnuni, hvussu gongur við at fremja ætlanirnar, sum álitið leggur upp til.
Also, hvar er vit í Føroyum stødd, tá vit taka heiti á álitinum til okkum: “Eitt demensvinarligt samfelag - Gloymsk, men ikki gloymd.
Um tú veitst okkurt, sum VP ikki veit - skriva so til vp@vp.fo


text:
Ársaðalfundur - Áhugafelag Nólsoyar Páls
Boðað verður við hesum til ársaðalfund fyri árið 2018
Ársaðalfundurin verður í Nólsoyar Páls húsi 16. apríl klokkan 19.30.
Aðalfundarskrá smb. viðtøkur felagsins
1. Val av fundarstjóra og fundarskrivara
2. Formansfrágreiðing
3. Framløga og góðkenning av grannskoðaðum roknskapi fyri 2018
4. Val av nevndarlimum
5. Val av grannskoðara
6. Ymiskt m.a. húsakeyp
Arbeiðið:
arbeiðinum innan í húsunum líður nú rættiliga væl, og tað fáa tit sjálvandi høvi at síggja á fundinum.
Tá ið nú árstíðin batnar, verður arbeiðið uttandura: klædningur og teking tikið upp aftur.
Limagjald:
smb. viðtøkurnar gera limirnir sjálvir av, um teir gjalda limagjald ella ikki. Alt sum kemur inn, kemur væl við. Til ber at flyta pening inn á hesar kontoir:
Norðoya Sparikassi 9865 3009410
Betri Banki 9181 4293519
BankNordik. 6440 5307223
Viðv. húsakeypi:
nevndin hevur gjørt av at keypa grannaognina, matr. 1372 við ábygdum húsum, við tí fyri eyga, at taka húsini niður. Málið verður lagt fyri aðalfundin til endaliga støðutakan.
Nevndin er samd um, at tað er umráðandi at fáa hendur á nevndu ogn, at leggja afturat verandi ogn. Tá ið so høvið beyðst, tóku vit av. Við verandi fígging maktar felagið ikki sjálvt at fíggja keypið. Men tað hevur eydnast at fáa eina fyrilbilsfígging, soleiðis at vit fáa umrátt okkum og royna at savna meira pening til felagið.
Eydnast tað ikki, verða vit noyddir at selja matrikul 1372 aftur. Vit vóna, at limirnir eisini taka væl undir við hesum tiltaki og stuðla felagnum soleiðis, at vit verða førir fyri at gjalda fyri keypið.
Vit vóna at síggja nógvar limir á fundinum.


text:
Aðalfundurin sunnudagin 12.03.17
Sclerosufelagið hevði aðalfund sunnudagin 12.03.17 og hava tey skipað seg soleiðis:
- Hallur Thomsen (Formaður),
- Jonhild Kjærbo (næstforkvinna),
- Krista Hvannastein (skrivari),
- Hjalmar Sjóvará (kassameistari)
- Anja Danielsen (Nevndarlimur) ,
- Peter Jensen (nevndarlimur)
- Jorie Josephsen (nevndarlimur)
- Gunnjó joensen (tiltakslimur),
Sclerosufelagið hevur til endamál at kunna um sjúkuna og virka fyri at tey sclerosuraktu og avvarðandi kunna koma til felags áhugamál.
Nevndin legði eina arbeiðsætlan fram á aðalfundinum, hon bleiv góðtikin og soleiðis sær hon út:
Arbeiðsætlan fyri 2017/2018
- Hóskvøldið 04.05: Cafékvøld
- Sunnudagin 28.05: Tiltak við Michael Freund og Peter Vestergaard
“Fyrilestur við Peter Vestergaard Rasmussen, yvirlækna í neurologi. Hann er serfrøðingur innan sclerosu og arbeiður dagligt á sclerosuklinikkini í Aarhus. Han fer at hava ein fyrilestur um tað nýggjasta innan gransking í sclerosu og hvussu ið sclerosu heilivágur hevur ment seg. Fokus verður sett á hvat fyri nýggjur heilivágur er framleiddur, hvussu hann virkar og hvat fyri fyrimunir og vansar kunnu vera. Peter fer eisini at koma við einum boði um framtíðinar heilivág og og viðgerð. “
- Fríggjakvøldið 25.08: Limafund fyri raktum limum í Suðuroy. Hotel Tvøroyri, kaffi/the og okkurt lekkurt aftur við.
- Leygardagin 26.08: Summarútferð ( eindagstúr) í Suðuroy
- Hóskvøldið 19.10: Cafékvøld
- Sunnudagin 26.11: Jólahugnin
- Hóskvøldið 08.02.18: Cafékvøld
- Sunnudagin 11.03.18: Aðalfundur
Tiltøkini vera lýst inni á www.sclerosufelag.fo og inni á facebookbólkinum hjá Sclerosufelagnum tá tað nærkast.
Inni á heimasíðuni kann ein eisini finna ymiskt viðkomandi tilfar, tiltøk sum hava verið,
hvussu ein kemur í samband við nevndina og hvussu ein melda seg inn sum lim í felagið o.a.
Núverandi nevndin hjá Sclerosufelagnum
Frá vinstru: Hallur Thomsen (Formaður), Hjalmar Sjóvará (Kassameistari), Krista Hvannastein (skrivari), Gunnjó Joensen (tiltakslimur), Jonhild Kjærbo (næstforkvinna), Anja Danielsen (nevndarlimur) 2 vanta á mynduni og tey eru Peter Jensen og Jorie Josephsen.
Fleiri myndir frá aðalfundinum...